


১২, বঙ্কিম চাটুষ্যে স্বীট, কলিকাতা-১২ 


গণতন্ত্র প্রপর্জে 


দুই টাকা 


প্রথম প্রকাশ, বৈশাখ ১৩৬৫ 


নিজ্ঞালয়, ১২ বঙ্কিম চাটুয্যে স্ট্রীট, কলি-১২ হইতে জি, ভট্টাচার্য্য বতৃক প্রকাশিত ও শতাবী 
প্রেস প্রাইভেট লিঃ, ৮*, লোগ্লার সাকুণ্লার রোড হইতে খুরারিযোহন কুমার কতৃক সুজিত । 


রহ, 


এই চারটি প্রবন্ধ পরম্পর ম্বন্যুক্ত বলে একসঙ্গে মুদ্রিত হল। 
্রবন্ৃততুষ্টয়ে দেশের ও বর্তমান পৃথিবীর একটি গুরুত্বপূর্ণ সমস্যার 
উপর আলোকপাতের চেষ্টা হয়েছে। এর কয়েকটি ইতিপূর্বে 
“চতুরঙ্গ” ও “দেশ” পত্রিকার প্রকাশিত হয়েছিল । 


ক'লকাতা অন্লান দৃণ্ত 
বৈশাখ) ১৩৬৫ 


॥ সূচীপত্র ॥ 


গণতন্ত্র ও সমাজবিবর্তন ॥ ১ ॥ 

সোভিয়েত কম্যুনিজম ও গণতান্ত্রিক আন্দোলন ॥ ২৩ ॥ 
গণতন্ত্রের আধ্যাত্মিক ভিত্তি ॥ ৪২ | 

সমবায়ের পথ ॥ ৫৩ ॥ 


শাণতন্ত্র ও সমাজবিবত ন 
॥ এক ॥ 


সমাজবিবর্তনের গতিপ্রকৃতি সম্বন্ধে গত অর্ধশতাব্দীর ইতিহাসে 
শিক্ষণীয় বস্তু আছে । এ-বিষয়ে পরস্পর বিরোধী নানা তত্ব বা 
থিওরী এই অর্ধ শতাব্দীর ইতিহাসের সঙ্গে মিলিয়ে দেখলে সত্য 
নিধ্ণারণে সৃবিধা হবে, একথা সন্দেহাতীত। 

এই অধশিতাব্দীতে পশ্চিমের গণতান্ত্রিক দেশগুলিতে নানা 
পরিবর্তন ঘটেছে । পঞ্চাশ বৎসর আগের ব্রিটেন, বা আমেরিকা, 
বা সুইডেনের সঙ্গে আজকের ব্রিটেন-আমেরিকা-ন্ুইডেনের পার্থক্য 
সামান্য নয়। পঞ্চাশ বসর আগে আমেরিকায় শ্রমিক আন্দোলনের 
শক্তি ছিল নগণ্য, আজ মাকিণ শ্রমিকের সাংগঠনিক শক্তি অসামান্য ৷ 
শ্রমিক আন্দোলনের সংঘবদ্ধ শক্তিকে গণনার মধ্যে না-নিয়ে যাঁরা 
মাঞ্িণ পুজিপতি শ্রেণীর প্রতিষ্ঠা সম্বন্ধে বিচার করতে বসেন তারা 
আজকের মাকিন সমাজকে চেনেন না । সংঘবদ্ধ শ্রমিক আন্দোলনের 
সঙ্গে সঙ্গে গড়ে উঠেছে বৃহত্তর গণতান্ত্রিক আন্দোলন । ব্রিটেন- 
স্থইডেনে দেশব্যাপী সমবায় সংগঠন এই বৃহৎ গণতান্ত্রিক আন্দোলনেরই 
বিশেষ অঙ্গ হিসাবে স্বীকৃত। শ্রমিকদের শিক্ষার জন্য বহু বিচিত্র 
আয়োজনও এই আন্দোলনের আর একটি দ্দিক। সাধারণ মানুষকে 
দেশের সমস্যা! সম্বন্ধে সজাগ করবার ও সাধারণ মানুষের প্রয়োজন সাধনে 
সরকারী নীতিকে প্রয়োগ করবার প্রয়াস ক্রমশই এগিয়ে চলেছে। 

সামাজিক সাম্য এসব দেশে প্রতিষ্ঠিত হয়েছে একথা এখনও বলা 
চলে না। বহুক্ষেত্রে অসাম্য প্রকট। মাফিন দেশে নিগ্রোদের 
সমস্থ সুবিদিত । আর শ্রমিক-দলের শাসন সত্ত্বেও ব্রিটেনে সম্পত্তির 


৯ 


বণ্টনে অসাম্য প্রবল। কিন্ত এসব দেশে গত অধশতাবদীতে 
সামাজিক সাম্যের দিকে অগ্রগতি অনস্বীকার্ধয। সম্পত্তির বণ্টনে 
গভীর অসাম্য আছে বটে; কিন্তু সম্পত্তি থেকে আয়লাভের পথ 
ংকুচিত হয়েছে । পারিবারিক আয় বণ্টনের এক হিসাবে প্রকাশ 
যে, ব্রিটেনের শতকরা যে পাঁচভাগ পরিবারের আয় সর্বোচ্চ, দেশের 
মোট পারিবারিক আয়ে তাদের অংশ ছিল ১৯১৩ সালে শতকরা ৪৩ 
ভাগ, আর ১৯৪৭ সালে শতকরা ২৪ ভাগ । আয়কর বাবত দেয় 
অংশ আয় থেকে বিয়োগ না করেই এই হিসাব ।* অধশতাব্দী 
আগে ব্রিটেন-আমেরিকায় উচ্চবিত্তদের আয়ের উপর যে হারে কর 
ধার্য হত নিয় মধ্যবিত্তদের আয়ের উপরও প্রায় সেই হারই ধার্য ছিল। 
আজ সবৌচ্চ আয়ের উপর করের হার শতকরা প্রায় নববই ভাগ পর্যন্ত 
পৌঁছেচে। অন্যদিকে সাধারণ মানুষের জন্য বিনামূল্যে শিক্ষা এবং 
ক্ষেত্রবিশেষে চিকিৎসার ব্যবস্থা হয়েছে; বেকার-ভাতা এবং অন্যান্য 
সামাজিক নিরাপত্তা ব্যবস্থার ত্রমশ উন্নতি ঘটেছে । অর্থাৎ সাধারণ 
মানুষের সমস্ত দাবী পূর্ণ না-হলেও দাবী পূরণের পথ ক্রমশই 
প্রশস্ত হচ্ছে । 
জনসাধারণের সংঘবদ্ধ আন্দোলন ছাড়া এই অগ্রগতি সম্ভব হত না । 
কিন্তু ব্রিটেন-আমেরিকা-ম্থইডেনে গণতন্ত্রের এই অগ্রগতি বিল্লবের 
পথে ঘটে নি, বরং সমাজ ব্যবস্থার ক্রমবিবর্তনের পথেই ঘটেছে 

** ধনতান্ত্রিক সমাজ ব্যবস্থার কাঠামোর ভিতর গণতন্ত্র, অসম্ভব একথা 
আধাসত্য মাত্র । ধনতান্ত্রিক সমাজ ব্যবস্থায় গণতন্ত্র পরিপূর্ণতা লাত করতে 
পারে না ; কিন্ত ধনতান্ত্রিক সমাজের ভিতর থেকেই গণতান্ত্রিক আন্দোলন শুরু 
হওয়! সম্ভব এবং ধনতন্ত্রের ক্রমাগ্িত সংস্কারের ভিতর দিয়ে এই আন্দোলন 
ধাপে ধাপে পরিপুর্ণতার দিকে অগ্রসর হতে পারে । 


৮ 


শান্ত্রশাসিত পরিবর্তন অসহিষ্জ সমাজে নূতন চিন্তাধারার সঙ্গে 
সামপ্রস্য রক্ষা করে সামাজিক প্রতিষ্ঠানের ক্রমপরিবর্তন সম্ভব হয় না; 
এ-ছুয়ের ভিতর বিরোধ ক্রমশ প্রবল হয়ে উঠে বিপ্লবের ক্ষেত্র প্রস্তুত 
হয়। অপরপক্ষে গণতান্ত্রিক সমাজে নুতন চিন্তা ও সমস্যার সঙ্গে 
সামঞ্জস্য রক্ষা করে সামাজিক প্রতিষ্ঠানের ক্রমাধ্িত সংস্কার ঘটে; 
ফলে পুণ্তীভূত অসামগ্ুস্ের শোধনের জন্য বৈপ্লবিক প্রক্রিয়ার 
প্রয়োজন হয় না। 

বিপ্লববাদী তর্ক তুলবেন যে, ধনতান্ত্রিক সমাজের ভিত্তি ব্যক্তিগত 
সম্পত্তিতে, আর এই ভিত্তির আমুল পরিবর্তন যে-দিন প্রয়োজন হবে 
সে-দিন কি সংস্কারের পথ পরিত্যাগ করে বিপ্লবের পথ অনিবার্ধ হবে 
না? কিন্তু অন্যান্য সামাজিক প্রতিষ্ঠানের যেমন ক্রমপরিবর্তন সম্ভব, 
সম্পত্তি সম্পকিত অধিকারেরও তেমনই । সম্পত্তির উপর কর, বা 
সম্পত্তির একাংশে মৃত্যুর পর সরকারী অধিকার প্রবর্তন, আজ 
সংস্কারপন্থী কার্যক্রমের অঙ্গবিশেষ; অথচ উনিশ শতকী দৃষ্টিতে এ- 
ধরণের কার্যক্রম ব্যক্তিগত সম্পত্তির মৌল অধিকারে অসহা হস্তক্ষেপ । 
সম্পত্তির অধিকার বলতে আমরা বুঝি, ব্যক্তিগত বিচার অনুযায়ী 
স্চিহ্িত কোনে! সম্পদের নিয়োগ অথব! ব্যবহারের অধিকার । এই 
অধিকারকে অন্যান্য বু অধিকারের মতই সামাজিক নান! সর্ত ও 
দায়িত্ব দিয়ে বেষ্টন করা যায়। প্রয়োজন অন্যায়ী ব্যক্তির অধিকারকে 
খর্ব করে সমাজের অধিকারকে সম্পত্তির পরিচালনায় প্রতিষ্ঠিত করা! 
সংস্কারপন্থিতার বিরোধী নয়। শিল্প থেকে অংশীদারদের লভ্য 
আয় সীমায়িত করে দেওয়া কোনো সংস্কারবাদী সরকার নিজের 
অধিকার বহিভূর্ত মনে করেন না; বিশেষ কোনো শিল্প নিজের 
হাতে তুলে নিয়ে সরকার পূর্বতন অংশীদারদের একটা বাষিক বরাদের 
ব্যবস্থা করে দিলে, অবস্থার কোনো বৈপ্লবিক পরিবর্তন ঘটে না; 


তে 


আর বর্তমান অংশীদারদের মৃত্যুর পর এই বাষিক বরাদদ বন্ধ করে 
দেওয়া, অথবা মৃত্যুকালীন শুল্ক হিসাবে সম্পত্তির একটা বড় অংশ 
সরকারী তহবিলে হস্তাস্তরিত করা, কিছু বৈপ্লবিক ব্যাপার নয়। 
সমাজ বিবর্তনের ধারায় বেপ্লবিক পদ্ধতি ছাড়াও ধাপে ধাপে ব্যাপক 


পরিবর্তন সম্ভব । 


॥ দুই ॥ 


অপরপক্ষে যে-সব দেশ এক ধাক্কায় আমুল পরিবর্তন আনতে 
চেয়েছে তাদের বৈপ্লবিক পরীক্ষা নিরীক্ষা অহেতুক জটিলতার স্থষ্টি 
করেছে । এর উদাহরণও এই অধশতাব্দীতে কম নেই। 

অক্টোবর বিপ্লবের পর ১৯১৮ সালের মাঝামাঝি থেকে ১৯২১ 
সালের আরম্ত পর্যস্ত সোভিয়েত অর্থ নৈতিক ব্যবস্থাকে সম্পূর্ণ ঢেলে 
সাজাবার এক বৈপ্লবিক সাধনা চলছিল । পুঁজিপতিদের সমাজে 
অর্থনৈতিক কাজকারবার চলে বাজারে লেনদেনের সাহায্যে, টাকার 
মাধ্যমে ৷ নুতন কম্যুনিস্ট অর্থনীতিতে এসব কিছুই থাকবে নাঃ টাকার 
ব্যবহার উঠিয়ে দিয়ে কেন্দ্রীয় অর্থনৈতিক সমিতির তত্বাবধানে 
মালমসলা ও উৎপাদন-দ্রব্যের গতি নিধাারিত হবে, এমন একটা 
ভাবনা বৈপ্লবিক উৎসাহের সঙ্গে কার্যে পরিণত করবার প্রয়াস 
চলছিল । কিন্ত এ ব্যবস্থা চালানো সম্ভব হল না। তৎকালীন 
অর্থ নৈতিক দুর্গতি অংশত গৃহযুদ্ধের অনিবার্ধ ফল, আর অংশত এই 
বৈপ্লবিক অসাধ্য সাধনের ব্যর্থ প্রয়াসের পরিণতি । অল্পকালের ভিতর 
মোট উৎপম্নের পরিমাণ ভয়ঙ্করভাবে কমে গেল। সেই সঙ্গে ব্যাপক 

ভ্ভিক্ষের আবির্ভাব, যাতে নাকি পঞ্চাশ লক্ষেরও অধিক লোকের 
প্রাণহানি ঘটেছিল । দেশময় সাধারণ মানুষের বিরোধিতার ফলে 
এই বৈপ্লবিক সাম্যবাদী ব্যবস্থা প্রত্যাহার করে নিতে হল ।% 

১৯২১ সালে নৃতন অর্থনৈতিক নীতি গৃহীত হল। টাকার 
প্রচলন, বাজারে লেন-দেন, কাজকারবারের পরিচালনায় কারবারী 
হিসাব-নিকাশ ইত্যাদির প্রবর্তনের ফলে সোভিয়েত অর্থ নৈতিক 
পুনরভ্যুর্থানের ক্ষেত্র প্রস্তুত হল। বৈপ্লবিক কল্পনাবিলাসিতা পরিহার 
করে আজ হয় তো স্বীকার করা সহজ যে, বিভিন্ন দেশে টাকার 
প্রবর্তন এবং বাজারে লেনদেনের সম্পর্ক ধীরে ধীরে গড়ে উঠেছে 
শুধু কয়েকজন পু'জিপতির স্বার্থে নয়, বরং সমাজের প্রয়োজনে-_- 
অর্থাৎ, সামাজিক সম্পদের বিনিয়োগে হিসাব রেখে, প্রয়োজনের সঙ্গে 
সরগ্ামের সামঞ্জস্য রক্ষা করে চলবার প্রয়োজনে । বাজারে কোনো 
দ্রব্যের মূল্য কখনও ন্যাষ্যতার সীমা ছাড়িয়ে যায়; কিন্তু বিশেষ 
ক্ষেত্রে দ্রব্যমূল্য নিয়ন্ত্রণের প্রয়োজন অনস্বীকার্য হলেও, কোনো 
জটিল সমাজে লেনদেনের যন্ত্র হিসাবে বাজারের উপযোগিতা 
সাধারণভাবে স্বীকার্য। সমাজতন্ত্রের প্রতিষ্ঠা বা শিল্লের জাতীয়করণের 


* প্রত্যাহারের পর লেনিন ইত্যাদির অবশ্ঠ বোঝাতে চেষ্টা করেছেন 
খে, এ-অবস্থা গুরা বৈপ্লবিক নীতির দিক দিয়ে গ্রহণ করেন নি, গৃহযুদ্ধের 
অবস্থার বিপাকে সাময়িকভাবে গ্রহণ করতে বাধ্য হয়েছিলেন মাত্র। অথচ 
গৃহযুদ্ধ যখন প্রায় অবসিত সেই অবস্থাতেও এই ব্যবস্থাকে আরও ব্যাপক 
করবার উদ্দেশ্ট্ে অস্তত ছুটি নূতন ডিক্রী জারি কর! হয়েছিল; আর যতদিন 
গৃহযুদ্ধ চলছিল ততদিন বহু কম্যুনিস্ট নেতার বিবৃতিতে এ-কথাই বারবার 
শোন। গেছে যে, এই ব্যবস্থার ভিতর দিয়ে কমুযুনিস্ট বৈপ্রবিক আদর্শ দিনে 
দিনে মুতিমান হয়ে উঠছে। এ বিষয়ে পোলানীর “189 17,0810 0? 
74১5:65% পুস্তকের অন্ততুক্তি আলোচন। অবশ্ঠ পাঠ্য । 


সঙ্গে সঙ্গে এই প্রয়োজন লুপ্ত হয় না। সোভিয়েত দেশে অবশ্য 
স্ট্যালিনী অর্থ নৈতিক পরিকল্পনার যুগে টাকার ব্যবহার প্রচলিত 
থাকলেও দ্রব্যমূল্য ও উৎপাদন পরিকল্পনা বাজারের মাধ্যমে, অর্থাৎ, 
চাহিদা ও যোগানের ভিত্তিতে, নির্ণয় করবার ব্যবস্থা অব্যাহত থাকে 
নি। কিন্ত পোল্যাণ্ড, যুগোশ্লাভিয়া ইত্যাদি দেশে আজ শিল্পের 
জাতীয়করণ সত্বেও বাজারের ভিত্তিতে অর্থনীতি চালু করবার ব্যবস্থা 
বছদূর অগ্রসর ; এবং সোভিয়েত দেশেও ভবিষ্যতে সেদিকে বৌঁক 
দেখা দেওয়া অপ্রত্যাশিত নয় । 

বাজারের অর্থনীতি থেকে একটি মুল শিক্ষা গ্রহণীয়। সামাজিক 
বিবর্তনের ধারায় বহু শতাব্দীর পরীক্ষা নিরীক্ষার ভিতর দিয়ে যে- 
প্রতিষ্ঠানগুলি গড়ে ওঠে, নৃতন যুগে, অর্থাৎ পরিস্থিতির পরিবর্তনের 
সঙ্গে সঙ্গে, তাদের ক্রটি চোখে পড়ে। যে-সব প্রয়োজন এ 
প্রতিষ্ঠানগুলি তখনও বিনা আড়ম্বরে সিদ্ধ করে চলে সাময়িক-ভাবে 
সে-সব প্রয়োজন থেকে দৃষ্টি ভ্রষ্ট হবার সম্ভাবনা দেখা দেয়। যেদিকে 
ক্রুটি সে দ্িকটাই হয় তো সমগ্র চেতনাকে অধিকার করে বসে। 
এ অবস্থায় মাত্রাঙ্ঞান বজায় রেখে প্রতিষ্ঠানগুলির প্রয়োজনীয় 
পরিবর্তনই সংস্কারপস্থিতা । রক্ষণশীলতা এখানে নিরর্থক, কারণ 
পরিবর্তন আবশ্টক ও অবশ্যম্ভাবী । বিপ্লববাদও প্রায়শ নিরর্থক; 
কারণ অহেতুক ক্ষয়ের পথে, নানা আতিশয্য অতিক্রম করে বিপ্লবী 
প্রয়াসও সেখানেই ফিরে আসে- সার্থক সংস্কারপস্থিতার ঝৌঁক 
যেদিকে । 

সোভিয়েত অর্থ নৈতিক ব্যবস্থার উল্লেখ করে কেউ হয় তো৷ বলবেন 
যে, আতিশয্য অতিক্রম করেও এ ব্যবস্থা যেখানে পৌঁছেছে, বা 
পৌছবার চেষ্টা করছে, তার সঙ্গে সংস্কারপন্থী সমাজবাদীদের সাধনার 
মৌলিক প্রভেদ আছে । সোভিয়েত দেশে কৃষির ক্ষেত্রে যৌথ চাষ প্রথা, 

শিল্পের ক্ষেত্রে সামগ্রিক জাতীয়করণ পাশ্চাত্য সমাজবাদীদের কার্যক্রমে 
স্থান পায় না। 

কিন্ত সোভিয়েত যৌথ চাষপ্রথা এবং শিল্পের সামগ্রিক জাতীয়করণ 
সমাজবাদী আদর্শের দিক থেকে প্রয়োজন অথবা বাঞ্থনীয় কি না, 
এটাও বিচার্য। পূর্ব ইউরোপের যে-দেশেই যৌথ খামার থেকে 
চাষীদের বেরিয়ে আসবার অধিকার দেওয়া হয়েছে, সেখানেই চাষীরা 
দলে দলে বেরিয়ে এসেছে । কম্্যুনিস্ট যৌথ চাষপ্রথা শুধু-যে জোর 
জুলুমের ভিত্তিতে প্রতিষ্ঠিত তাই নয়, বাধ্যতার ভিত্তিতেই সাধারণত এ- 
ব্যবস্থা চালু রাখা যায়। বাধ্যতামূলক যৌথ চাষপ্রথায় উৎপাদনবৃদ্ধি 
ব্যাহত হয়েছে একথাও আজ যুগোষ্লাভিয়া, পোল্যাণ্ড ইত্যার্দি দেশের 
কম্যুনিস্ট নেতারা খোলাখুলিভাবেই স্বীকার করছেন । চাষের ক্ষেত্র 
সমবায় প্রতিষ্ঠানের স্থান আছে নিঃসন্দেহে ; কিন্তু সমবায় প্রতিষ্ঠান 
ও পারিবারিক চাষের যে-সমন্বয়ের কথা যুগোশ্লাভিয়ার নেতা টিটো 
কিছুদিন আগে বলেছেন সেই বাঞ্চিত সমন্বয়ের প্রকৃষ্ট উদাহরণ মিলবে 
সোভিয়েত দেশে নয়, বরং সংস্কারপন্থী হল্যাগু-ডেনমার্কে। 

শিল্পের ক্ষেত্রেও অনেকটা অন্নুরূপ কথাই বলা চলে। স্ট্যালিনী 
ব্যবস্থায় শিল্প-পরিচালনার ক্ষেত্রেও কেন্দ্রীয়করণ অতিরিক্তভাবে মাত্র! 
ছাড়িয়ে গেছে, একথা অনেকেই আজ স্বীকার করছেন। এ- 
প্রসঙ্গে পূর্ব ইউরোপের কম্যুনিস্ট আন্দোলনের ভিতর থেকে যে 
নুতন চিন্তাধারা সরকারী দমননীতি সত্বেও আশান্বিতভাবে মাথা তুলে 
দাড়াচ্ছে সেদিকে দৃষ্টি আকর্ষণ করা যেতে পারে। এই নূতন: 
চিন্তাধারায় প্রধান প্রস্তাব এই যে ঃ মুল শিল্পগুলিতে রাষ্ট্রের অব্যাহত 
কর্তৃত্ব থাকবে; কৃষির ক্ষেত্রে যৌথ চাষপ্রথার অবসান ঘটবে ; ছোট 
শিল্পে-ব্যক্তিগত পরিচালনা গ্রাহ্য হবে ; শিল্পের পরিচালনায় শ্রমিক- 
দের, এবং রাষ্ট্রের উপর উপর জনসাধারণের, কতৃ্ব প্রতিষ্ঠিত হবে; 

আর দেশময় চিস্তার ঘন্ব এবং স্বাধীনতা স্বীকৃত হবে ।% রাষ্তীয় 
পরিচালনার সাধারণ কাঠামোর ভিতর ব্যক্তিগত উদ্যোগ ও সমবায় 
প্রতিষ্ঠানের সমন্বয়ের ভিত্তিতে, গণতান্ত্রিক স্বাধীনতাকে অক্ষুণ্ন 
রেখে নূতন সমাজ ব্যবস্থা গঠনের এই আদর্শ আজ কম্যুনিস্ট' 
আন্দোলনের ভিতর যতই মৌলিক সমর্থন লাভ করবে, ততই এই 
আন্দোলনের সঙ্গে গণতান্ত্রিক ও সংস্কারপন্থী সাম্যবাদীদের সহযোগিতা 
ও এঁক্যের ভিত্তি প্রশস্ত হবে। পাশ্চাত্য সাম্যবাদী ও পূর্ব ইউ- 
রোপের কম্যুনিট আন্দোলন বিভিন্ন পথে হয় তো অনুরূপ আদর্শের 
দিকেই ক্রমশ অগ্রসর হচ্ছে । 


॥ তিন ॥ 


ঘটনার পর প্রায় যে-কোন এতিহাসিক তত্বের সঙ্গেই উক্ত ঘটনার 
সামপ্তস্তয দেখানো কৌশলী তত্বজ্ঞের পক্ষে কঠিন নয়। কিন্ত ঘটনার 
পূর্বে ভবিষ্যৎ সম্বন্ধে তত্বজ্ঞের যে-প্রত্যাশা তার সঙ্গে পরবর্তী তথ্যের' 
তুলনাতেই এঁতিহাসিক তত্বের যথার্থ পরীক্ষা ; এবং এই পরীক্ষায় 
যদি কোনো অসামগ্তস্ত ধরা পড়ে তা হলে তদন্ুযায়ী আদিতত্বের 
সংশোধন বিবেচক বুদ্ধিজীবীর কর্তব্য । 

..* আপাত সদৃশ একটা ব্যবস্থাকে পুরনোপন্থী কম্যুনিস্টরা' “উচ্চতর” 
সমাজতান্ত্রিক ব্যবস্থার দিকে এগুবার পথে ট্যাকটিক্যাল*বা কৌশলমুলক 
ধাপ হিসাবে সমর্থন করে থাকেন। কিন্ত এই পুরনে৷ পরিকল্পনার সঙ্গে নূতন 
প্রস্তাবের পার্থক্য মৌলিক। প্রধানত পূর্বে ইওরোপে উদ্ভুত এই নূতন 
চিন্তাধারা এখনও মস্কোর আশীর্বাদ লাত করে নি। 


৮ 


ধনতান্ত্রিক সমাজে স্বাধীন গণতান্ত্রিক আন্দোলনের সম্ভাবনামাত্র 
নেই, মাক্সের আদি চিন্তায় এই ধারণা একটি মৌলিক সিদ্ধান্ত 
স্বরূপ। গণতন্ত্রের অভাবে সাম্যবাদী আন্দোলন বিপ্লবমুখী হওয়া 
অস্বাভাবিক নয়। ধনতন্ত্রের যে-যুগে মাক্সীয়ি বিশ্বদর্শনের উৎপত্তি 
সে-যুগ, অন্তত মাক্সের জন্মভূমিতে, গণতন্ত্রের যুগ নয়। মার্সের 
চিন্তায় বিপ্লববাদের প্রতিষ্ঠা তাই তৎকালীন সামাঞ্জিক অবস্থার 
পরিপ্রেক্ষিতে আশ্চর্য নয় । 

কিন্ত তত্বকে পিছনে ফেলেই জীবন এগিয়ে চলে । মার্সের 
যৌবনের ইউরোপের সঙ্গে তার বার্ধক্যের ইউরোপের পার্থক্য বিস্তর । 
আর এই প্রভেদের মূলে আছে তৎকালীন পশ্চিম ইউরোপীয় সমাজে 
গণতান্ত্রিক স্বাধীনতার বিস্তার | 

১৮৪৮ সালের বিখ্যাত ইস্তাহারে মার্ক লিখেছিলেন £ 

হিংসাত্মক বিপ্লবের পথে এবং প্রতিষ্ঠিত সমাজব্যবস্থার সামশ্রিক 
উচ্ছেদের ফলে । অথচ ১৮৭২ সালে আমস্টারডামে এক বক্তৃতায় 

অর্থাৎ, ইংল্যাণ্ড, হুল্যাণ্, আমেরিকায় শ্রমিকেরা শাস্তিপৃ্ণ পথেই 
তাদের লক্ষ্যে পৌছতে পারবেন । আরও প্রায় বিশ বৎসর পর 
এল্লেল্স লিখেছিলেন £ 

অর্থাৎ, গণভোটের প্রবর্তনের ফলে সর্বহারা মজুর শ্রেণীর 
সংগ্রামের একটি সম্পূর্ণ নূতন পথ খুলে গেছে । 


উনিশ শতকের শেষভাগে শুধু গণভোটের অধিকারই প্রতিিত 
হয় নি; এ-যুগেই ইউরোপীয় শ্রমিক আন্দোলন সাংগঠনিক শক্তির 
দিক থেকে শৈশব অতিক্রম করে বয়ঃপ্রাপ্ত হয়েছে বলা চলে। 
পরবর্তী যুগের ক্রমবর্ধমান সমাজ সংস্কারের দিকনির্দেশও পাওয়া যায় 
প্রথম মহাযুদ্ধের পূর্বেই । উদাহরণত, ১৮৮৩ সান থেকে ১৯১৩ 
লালের ভিতর জার্মানী ও ব্রিটেনে সামাজিক বীমা বা নিরাপত্তা 
ব্যবস্থার প্রবর্তনে রাষ্ট্রের তৎপরতা লক্ষণীয় । 

ধনতান্ত্রিক দেশগুলিতে সংস্কারপন্থী আন্দোলনের শক্তিবৃদ্ধি রুশ 

বিপ্লবের পরোক্ষ ফল মাত্র, এ ধারণা যুক্তিসহ মনে হয় না । গত 
'অর্ধ শতাব্দীতে সংস্কারপন্থী আন্দোলন পশ্চিম ইউরোপে যে-আকৃতি 
খারণ করেছে উনিশ শতকের শেষভাগে বা বর্তমান শতকের গোড়াতেই 
তার মুল লক্ষণগুলি নুস্পষ্ট হয়ে উঠেছে, এবং যে-সাংগঠনিক 
শক্তির ফলে এই আন্দোলন তার লক্ষ্যের দিকে এগুতে পেরেছে তার 
ভিত্তিও এ-যুগেই স্থাপিত হয়েছে। একথাও আবার কখনও কখনও 
শোনা যায় যে, পাশ্চাত্য দেশগুলিতে আধুনিক সংস্কারপন্থী প্রগতি 
সম্ভব হয়েছে সাআজ্যবাদের সহায়তায় । কিন্তু সংস্কারপন্থিতার সঙ্গে 
সাম্রাজ্যবাদের সম্পর্ক ক্ষীণ, বহুক্ষেত্রে কাল্পনিক । আমেরিকায় 
অর্থনৈতিক সংস্কারের স্মরণীয় যুগ রাষ্ট্রপতি রুজভেপ্টের শাসনকাল। 
রুজভেপ্টের আমেরিকাকে সাম্রাজ্যবাদী বলা চলে না। নরওয়ে- 
স্ইডেন-নিউজীল্যাগ্ড-অষ্ট্রেলিয়ার সংস্কারপন্থী নীতি উল্লেখযোগ্য £ 
এসব দেশে সাম্রাজ্যবাদী নীতি অনুপস্থিত । এমন কি সাআজ্যবাদী 
ব্রিটেনের ক্ষেত্রেও সমাজ সংস্কারে বিশেষ অগ্রগতি সাধিত হয়েছে 
প্রধানমন্ত্রী এটলীর নেতৃত্বে, অর্থাৎ, সাম্রাজ্যের অভ্যুত্থানের যুগে 
নয়, বরং সংকোচনের যুগে । আমেরিকা-ব্রিটেন-নরওয়ে স্থইডেন- 
'নিউজীল্যাণ্-অষ্ট্রেলিয়া প্রভৃতি সকল দেশেই সংস্কারপন্থী নীতির মুলে 
যদি কোনো একটি শক্তি কার্যকরী হয়ে থাকে তবে তা' ক্রমবর্ধমান 
গণতান্ত্রিক আন্দোলন । 

গণতান্ত্রিক পথে সাম্যবাদী সমাজ প্রতিষ্ঠার সম্ভাবনাকে স্বীকার 
করে সংস্কারপন্থী একটি নৃতন যুগের আবির্ভাবকেই মার্স পরোক্ষভাবে 
স্বীকার করেছিলেন। তবু একথা বললে সম্ভবত ভুলই করা হবে যে, 
মার্ক জীবনের শেষ অধ্যায়ে বিপ্লববাদ ত্যাগ করেছিলেন । মার্সীয় 
দ্বান্বিক দর্শনের সঙ্গে বিপ্লববাদের সম্পর্ক অবিচ্ছে্চ । যে-নুতন 
যুগের আবির্ভাব মার্সের শেষবয়সের উক্তিবিশেষে প্রচ্ছন্ন সেই যুগের 

বৈশিষ্ট্য ভার চেতনাকে স্পর্শ করলেও তার দর্শনচিস্তার ভিত্তিতে স্থান 
পায় নি। মাক্সীয় দর্শন ও রাষ্ট্রতত্বের ভিত্তি ধনতন্ত্রের আদিপর্বের 
বিশেষ অভিজ্ঞতা দ্বারা সীমিত। মজুরশ্রেণীর জীবনযাত্রার মানের 
ক্রম অবনতি, বিপ্লবের অবশ্যস্তাবিতা, ধনতন্ত্রের আশু বিনাশ ইত্যাদি 
মাক্সীয় ভবিষ্বদ্বাণী ধন্তণ্রের প্রথম যুগের পরিপ্রেক্ষিতেই বোধগম্য । 
আর অপেক্ষাকৃত উন্নত ধনতান্ত্িক দেশগুলিতে বৈপ্লবিক প্রত্যাশা 
বারবারই ব্যর্থ হয়েছে, এবং মার্স বাদীদের যুক্তিকৌশল নিয়োগ করতে 
হয়েছে ঘটনার পরবর্তীকালে ঘটনার সঙ্গে থিওরীর সম্রস্য প্রদর্শনের 
বক্র চেষ্টায় । 


শুধু পাশ্চাত্য ধনতান্ত্রিক দেশগুলির ক্ষেত্রেই মান্সীয় প্রত্যাশী 
ব্যর্থ হয় নি; বিপ্লবোত্তর সোভিয়েত ব্যবস্থার বিবর্তনের সঙ্গেও 
মা্সীয় প্রত্যাশার সঙ্গতি নেই। সোভিয়েত ব্যবস্থার যে '্বৈরাচারী 
অধঃপতন আজ ক্রুশ্চোভের প্রচারগুণে কম্যুনিস্ট মহলেও স্বীকৃত সে- 
অধঃপতন কি মাক্সবাদীরা আশা করেছিলেন? ধনতন্ত্র সম্বন্ধে 
“বুজ্জোয়া” থিওরির অলস প্রত্যয় যেমন ঘটনা দ্বার খণ্ডিত হয়েছে 
সোভিয়েত সমাজতান্ত্রিক ব্যবস্থা সম্বন্ধেও মার্সবাদী প্রত্যাশা কি 
তেমনই ভ্রান্ত প্রমাণিত হয় নি? এ বিষয়েও তত্বের সঙ্গে তথ্যের, 
অসামগ্রস্ত চিস্তনীয়, এবং আদি তত্বের সংশোধন প্রয়োজন । 

এ প্রসঙ্গে মাক্সায় তত্বের শুধু একটি দিক নিয়েই সংক্ষেপে 
আলোচনা করব । মাক্সীয় চিন্তায় শ্রেণীর সংজ্ঞা সম্পত্তির মালিকানা 
দ্বারা নির্ধারিত ঃ সম্পত্তিবানের সঙ্গে সম্পত্তিহীনের ঝংগ্রামই শ্রেণী 

গ্রাম । অপরপক্ষে সমাজতান্ত্রিক ব্যবস্থায় জনসাধারণের সঙ্গে 
আমলাতন্ত্র (1১9::980070য ) অথবা অত্যাচারপরায়ণ অন্য কোনো 
গোষ্ঠীর ছন্থ শ্রেণীসংগ্রামের পর্যায়ভুক্ত নয়, কারণ আমলা গোষঠীর 

ক্ষমতা মালিকানার উপর প্রতিষ্ঠিত নয়। এখানে কয়েকটি কথা 
ভেবে দেখবার আছে । আগেই বলা হয়েছে যে, মালিকানা বলতে 
সম্পত্তি সংক্রান্ত কতকগুলি অধিকারের সমষ্টি বোঝায়, এবং এই 
'অধিকারগুলি প্রয়োজনমত গণতান্ত্রিক রাষ্ট্রের মাধ্যমে সন্কুচিত করা 
যায় বা নানা সর্ত দ্বারা বেষ্টিত করা যায়। আমলাতন্ত্রের ক্ষমতাও 
শাসন সংক্রান্ত কতকগুলি বিশেষ অধিকারের উপর প্রতিষ্ঠিত । 
আমলাতন্ত্ব যেখানে জনসাধারণের উপর অত্যাচারের একটি যন্ত্রবিশেষে 
পরিণত হয়েছে সেখানেও প্রয়োজন জনসাধারণের স্বার্থে আমলা- 
গোষ্ঠীর বিশেষ অধিকারগুলিকে গণন্বার্থরক্ষী সর্ত দ্বারা কার্যকরীভাবে 
নিয়ন্ত্রণ করা । সম্পত্তিতে ব্যক্তিগত মালিকানার অধিকার লোপ পেলে 
আমলাতন্ত্রের স্বেচ্ছাচারিতার আর কোনো “বাস্তব” ভিত্তি থাকে না, 
সোভিয়েত দেশের অভিজ্ঞতার পর এ-ধরণের অলস থিওরীতে বিশ্বাস 
স্থাপন করতে আশা করি অনেকেই আজ ইতস্তত করবেন । যে- 
কথাটা এখনও পরিফারভাবে বলা প্রয়োজন তা হ'ল এই যে,.সম্পত্তির 
অধিকার নিয়ন্ত্রণ করার চেয়ে আমলা গোষ্ঠীর বিশেষ ক্ষমতা নিয়ন্ত্রণ 
করা সহজসাধ্য, এমন কোনো সাধারণ তত্বই গ্রহণযোগ্য নয় । গণ- 
তান্ত্রিক সমাজে ছুই-ই সাধ্যায়ত্ত এবং শান্তিপূর্ণ সংস্কারের পথে 
সাধনীয় ; যে-সমাজে গণতান্ত্রিক এঁতিহ্য ও সংগঠন ছূর্বল, সেখানে 
ছুই-ই ছুঃসাধ্য এবং বিপ্লবের আশঙ্কা বাস্তব । 

চীনদেশের কম্যুনিস্ট নেতা মাও ৎসে-তুং-এর একটি সাম্প্রতিক 
'বিবৃতি এ প্রসঙ্গে উল্লেখযোগ্য । মাও বলেছেন যে, সমাজের 
আভ্যন্তরীণ ছন্ৰ ( ০0209:%010610173 ) থেকে ধনতান্ত্রিক ও সমাজ- 
তান্ত্রিক কোনে ব্যবস্থাই মুক্ত নয়; তবে ধনতান্ত্রিক সমাজের 
আভ্যন্তরীণ ছন্দ বৈরিতামুলক (৪068৪০০15০০) অর্থাৎ ধনতন্ত্রের 
বিলোপ ছাড়া এই দ্বন্দের অবসান নেই--মার সমাজতান্ত্রিক ব্যবস্থায় 

আভ্যন্তরীণ দ্বন্দ €বরিতাবিহীন ( 10020-806800015610 )--অর্থাৎ» 
সমাজতান্ত্রিক ব্যবস্থার কাঠামোর ভিতরই শান্তিপূর্ণ উপায়ে 
বাদপ্রতিবাদের সমন্বয় সাধন সম্ভব, যদি-না প্রতিপক্ষ প্রতি-বিপ্লবী' 
হন। সমাজতান্ত্রিক ব্যবস্থায় আভ্যন্তরীণ ছন্দের উদাহরণ হিসাবে 
মাও গণতন্ত্রের সঙ্গে ক্ষমতার কেন্দ্রিকতার (09700781150) ) 
এবং সাধারণ মানুষের সঙ্গে সরকারী আমলাগোষ্ঠীর বিরোধিতার 
উল্লেখ করেন। মার্স বলেছিলেন যে, ধনতান্ত্রিক ব্যবস্থাই 
ইতিহাসে বৈরিতাভিত্তিক উৎপাদনপ্রথার অন্তিম পর্যায় ।% 
এদিকে সোভিয়েত ও অন্যান্য কম্যুনিস্টদেশে নেতৃস্থানীয়দের ভিতরে 
এবং আমলাতন্ত্রের সঙ্গে জনগণের বিরোধ সন্দেহাতীতভাবে প্রকট । 
মান্সায় আদি তত্বের সঙ্গে সোবিয়েত তথ্যের সমন্বয় সাধনের প্রচেষ্টাই 
মাও ৎসে-তুং-এর বিবৃতির প্রধান বৈশিষ্ট্য । 

ধনতান্ত্রিক ব্যবস্থায় অন্তদ্বন্থ আছে, বা পূর্ববর্তী কোনো সমাজ 
বাবস্থায় অনুরূপ ছন্দ ছিল, একথা তথ্য হিসাবে বৈজ্ঞানিক বিশ্লেষণের 
ভিত্তিতে বলা সম্ভব; কিন্তু ইতিহাসে ধনতন্ত্রই অন্তবিরোধসম্পনন 
সমাজ ব্যবস্থার শেষ উদাহরণ, এ ধরণের সিদ্ধান্ত-বা ভবিষ্যদ্ধাণীর 
কোনো তথ্যগত বৈজ্ঞানিক ভিত্তি নেই, থাকা সম্ভবও নয়। এক 
প্রকার শৃন্যগর্ভ বাক্যের মারপ্্যাচে মাক্সীয় তাকিক এই বাঞ্ছিত 
সিদ্ধান্তে উপনীত হবার মোহ স্থষ্টি করতে পারেন বটে ; কিন্তু এ 
ধরণের চিন্তায় ভবিষ্যৎ সমাজের গঠন এবং সমস্যা সম্বন্ধে জ্ঞান 
বাড়ে না, মোহই বাড়ে । অতীতের মত ভবিষ্যৎ সমাজেও অন্তঘ্র্ 
এবং পরিবর্তন ছই-ই থাকবে । এবং সমাজতন্ত্র বলতে যদি আমরা 

,কোনো রূপরেখাহীন নিরাকার আদর্শ না-বুঝে বাস্তব একটি সমাজ. 
ব্যবস্থাই বুঝি তবে এই নূতন সমাজব্যবস্থাও একদিন পরিবর্তনের 
ত্োতে অন্তহিত হবে। কি-ধনতান্ত্রিক কি-সমাজ্জতান্ত্রিক কোনো 
সমাজ ব্যবস্থাতেই গণতস্ত্রের অভাবে আত্যন্তরীণ ছন্দের শান্তিপূর্ণ 
সমাধান আশা করা যাবে না। “সাম্যবাদী সমাজে নেতৃস্থানীয়দের 
অন্তদ্বন্ঘঃ অথবা জনসাধারণের সঙ্গে আমলা গোষ্ঠীর ছন্ব, গণতস্ত্বের 
অভাবে “বৈরিতামূলক' আকার ধারণ করাই স্বাভাবিক । “দমাজ- 
তান্ত্রিক' হাঙ্গেরীতে জনসাধারণ ও শাসক গোষ্ঠীর ভিতর দ্বন্দ 
হিংসাত্বক আকার ধারণ করবার প্রধান কারণ এই যে, গণতান্ত্রিক 
পরিবর্তনের পথ সেখানে খোল! ছিল না-_ আজও নেই। 

সমাজতান্ত্রিক দেশেও গণতন্ত্রের প্রয়োজন আছে, অর্থাৎ শাসক 
গোষ্ঠীর বিরুদ্ধে জনমত প্রকাশ ও সংগঠনের শান্তিপূর্ণ অধিকার 
প্রয়োজন ; এবং এই অধিকার থেকে জনগণকে বঞ্চিত করলে সমাজ- 
তান্ত্রিক রাষ্ট্রও অত্যাচারের যন্ত্রে পরিণত হয়। বর্তমান ইতিহাসের 
এই সাক্ষ্য ৷ 


॥ চার ॥ 


ইতিহাসে 'ডায়লেকটিকস্‌'-এর প্রয়োগ সম্বন্ধে ছু-একটি কথা- 
ছাড়া ইতিহাসবিষয়ক এই আলোচন! অসম্পূর্ণ থেকে যায়। 

পক্ষের যুক্তি প্রতিপক্ষ নস্যাৎ করে দেন; আর যুক্তির এই 
দ্বন্বের ভিতর থেকে বেরিয়ে আসে সময়ের নৃতন সূত্র । চিন্তার 
এই দ্বন্ঘমূলক বিবত'নের ধাঁচে অনেকে সমাজ বিবত'নকে কল্পনা 


করতে চেষ্টা করেছেন। কিন্তু বাদপ্রতিবাদের দন্বমূলক গতির সঙ্গে 
সমাজ বিবতনের গতি তুলনীয় এ ধারণা হয়তো বুদ্ধিজীবী মহলে 
'আদৃত অন্যতম কুসংক্কারস্বরাপ। 

ভিন্ন দৃষ্টিকোণ থেকে কথাটা অন্যভাবেও বলা যায়। সমাজ 
বিবত'নের গতি-প্রকৃতির নিকটতম উপমা হয়তো পাওয়া ঘাবে কোনো 
বিচ্ছিন্ন বাদপ্রতিবাদের ছন্দমূলক ছন্দে নয়, বরং মানুষের সঞ্চিত 
জ্ঞান ভাগ্ডারের যুগ-যুগব্যাপী ক্রমবৃদ্ধিতে । এবং দিও কোনো কোনো 
দার্শনিক বিচ্ছিন্ন বাদপ্রতিবাদের দ্বন্দের ধাচে চিন্তার ইতিহাসকে 
দেখতে চেয়েছেন তবু একথাই হয়তো বাস্তব যে, জ্ঞান বিজ্ঞানের 
ইতিহামে শৈশব পেরোলেই, বাদপ্রতিবাদ চলে প্রধানত প্রান্তীয় 
প্রশ্ন নিয়ে। কোনো নূতন আবিষ্কার সাময়িকভাবে যতই যুগান্ত- 
কারী মনে হোক-না কেন এবং পুরনো তথ্যের উপর তাতে যতই 
নৃতন আলোকপাত হোক না কেন, বাদপ্রতিবাদের চাঞ্চল্য যখন 
স্তিমিত হয় তখন একথাই সাধারণত ন্বীকৃত হয়ে থাকে যে, 
এ বিশেষ আবিক্ষারটির ফলে জ্ঞানের প্রান্তদেশ কিঞ্চিৎ বিস্তৃত 
হয়েছে অথবা ধের্ষের সঙ্গে পূর্বে আবিষ্কৃত বিচ্ছিন্ন কয়েকটি সত্য একটি 
নৃতন সংহতি লাভ করেছে । 

সমাজের বিবত'ন অবশ্য সর্বাংশে জ্ঞানের বিবতনের সঙ্গে তুলনীয় 
নয়। সমাজজীবনে ক্ষমতা নিয়ে কাড়াকাড়ির একটা বিশেষ ভূমিকা 
থাকার ফলে সামাজিক আলোড়নের আপাতনাটকীয়তা বেশী । 
বিশেষ বিশেষ পরিস্থিতি ও নেতৃত্বের যোগাযোগে বিপ্লব ঘটে থাকে । 
এবং এই বিশেষ সংযোগের বিশ্লেষণ এতিহাসিক ও সমাজতাত্বিকের 
দায়িত্ব । কিন্তু বিপ্লব অনিবার্য, বর্তমান যুগের গণতান্ত্রিক দেশগুজির 
ইতিহাসের সাক্ষ্য এই দ্বান্দিক সুত্রের ত্বপক্ষে নয়। বরং এ কথাই 
স্ৃষ্পষ্ট যে, যে-দেশে গণতান্ত্রিক এঁতিহা যত ছুর্বল সে-দেশের 

প্রগতি প্রচেষ্টায় বিপ্লবের ভূমিকা তত প্রাধান্য লাভ করবার সম্ভাবনা । 
আরও স্ুম্পই এই যে, সমাজের সামশ্রিক বিবর্তনে ধারাবাহিকতার 
সুত্র যখনই খণ্ডিত হয় তখনই ঝড়ঝঞ্া অতিক্রম করে সাময়িক 
আতিশব্যকে বহু ক্ষয়ক্ষতির মুল্যে সংশোধন করে আবারও সমাজ তার 
স্বাভাবিক বিবতনের কক্ষপথেই ফিরে আসে । 

যুগ যুগ সঞ্চিত এঁতিহোর প্রান্ত স্পর্শ করেই সার্থক সমাজ 
স্কার। অবশ্য যুগ বিশেষে প্রান্তিক সংস্কারও একের পর এক 
এতে দ্রুত পরম্পরায় সাধিত হতে পারে যে, পারম্পর্য রক্ষিত 
হওয়া সত্বেও-_এবং শান্তিপূর্ণ পথে সমাজ প্রগতির ধারা চালিত 
হওয়া সত্বেও পরিবর্তনের একটা লয়গত বৈশিষ্ট্য অস্বীকার করা 
যায়না । এই বৈশিষ্ট্যের কথা চিস্ত| করে “বিপ্লব শব্দটি হয়তো 
এখানে ব্যবহার করা চলে; তবে বিপ্লব ও ধারাবাহিকতা এক্ষেত্রে 
বিপরীতার্থক শব্ধ নয় । 


॥ পাঁচ ॥ 


গণতান্ত্রিক সংস্কারের জন্য সমাজ ব্যবস্থার মুল, অর্থাৎ, মানবিক 
নীতিগুলিতে ফিরে যাওয়া প্রয়োজন, এবং যুগ বিশেষের স্বার্থ 
অথবা অজ্ঞানতা প্রস্থত যে সমস্ত ধারণায় এই মুল নীতি আচ্ছন্ন 
অথবা বিকৃত সেই ভ্রাস্ত ধারণার সমালোচনা! সমাজ সংস্কারকের অন্যতম 
কর্তব্য । নীতির বিচারে পরিচ্ছন্ন দৃষ্টি, অথচ মুল নীতির প্রতি 
আনুগত্য সত্বেও কার্ধক্ষেত্রে ধাপে ধাপে পরীক্ষামূলকভাবে অগ্রসর 
হবার প্রস্ততি-__সমাজ সংস্কারকের পক্ষে এ ছুই-ই এক সঙ্গে আবশ্যক । 


১৯৭ 


এ-বিষয়ে গান্ষিজীর উদাহরণ ম্মরণীয়। গান্ধিজী আপোষ আলো: 
চনায় উৎসাহী ছিলেন বলে তার প্রতি দোষারোপ করা হয়েছে ; 
কিন্তু মূল নীতির প্রতি তার অটল বিশ্বস্ততা হয়তো সমালোচকেরাও 
স্বীকার করবেন। 

ভারতবর্ষের বর্তমান পরিস্থিতিতে এবিষয়ে আলোচনার একটা 
বিশেষ উপযোগিতা আছে । এ-দেশে অর্থ নৈতিক উন্নতির বিরাট 
পরিকল্পনা চলেছে । সেই সঙ্গে গণতান্ত্রিক স্বাধীনতার প্রতিও 
আমাদের আন্ুগত্য আমরা প্রকাশ করে থাকি । অথচ যে-দেশের 
উন্নয়ন পরিকল্পনায় সরকার প্রধান কার্ষনির্বাহকের ভূমিকায় অবতীর্ণ, 
সে-দেশে ক্ষমতার পৌনঃপুনিক হস্তাস্তর বিপর্যয়ের স্যষ্টি করবে__ 
যদি-না শাসক-দল ও বিরোধী-দলের ভিতর কার্যক্রমের প্রভেদ 
সামগ্রিক এবং ছুস্তর না-হয়ে প্রান্তিক হয় । 

ক্ষমতার হস্তান্তরের প্রশ্ন বাদ দিয়েও মূল সমস্যাটি আলোচনা! 
করা যায়। অর্থনৈতিক দ্রেত উন্নতির জন্য দেশে উৎপা্দিকা শক্তি 
অর্থাৎ কলকারখানা, কলাকৌশল ইত্যাদি গড়ে তোলা প্রয়োজন । 
আয়ের একটা বড় অংশ ভোগ্যবস্তর মিটাবার কাজে ব্যবহার না 
করে উৎপাদনযন্ত্র নির্মাণ করবার কাজে নিয়োজিত করা আবশ্যক । 
কৃষকের আয়বৃদ্ধির সঙ্গে সঙ্গে আয়ের একটা অংশ যাতে খা্যবস্ত্রে 
ব্যয় না-হয়ে_ জলসেচ, জমিতে সার, বিছ্যৎ সরবরাহের আয়োজন 
ইত্যাদিতে প্রযুক্ত হয় সে-ব্যবস্থা করতে হবে । যে-পরিমাণে এসব 
কাজের খরচ সরকারকে বহন করতে হবে, সে-পরিমাণে চাষীর 
আয়ের উপর কর ধার্য করাও আবশ্যক হবে । চঃষের ক্ষেত্রে যে 
কথা প্রযোজ্য শিল্পের ক্ষেত্রেও অনেকটা ভাই । বধিত আয় যাতে 
অংশীদারদের মুনাফা এবং মজুরদের মজুরী বাবত ব্যয় হয়ে না 
যায়, একটা বড় অংশ যাতে শিল্পের প্রসারে খরচ. করা হয়, সেজন্য; 

ব্যবস্থা গ্রহণ করা আবশ্যক । সোভিয়েত দেশে একনায়কতন্ত্রে 
পথে সমস্যার সমাধান করা হয়েছে । সেদেশে পুজিপতিশ্রেণীকে 
নির্মল করা হয়েছে, শ্রমিক আন্দোলনকে সম্পৃণভাবে রাষ্রের কুক্ষিগত 
করে উন্নয়ন পরিকল্পনার প্রথম যুগে শ্রমিকদের জীবনযাত্রার মান 
অবনত কর! হয়েছে *, চাষীদের জোর-জুলুম করে যৌথ খামারে 
ংঘবদ্ধ করে তাদের উদ্বস্ত আয় বাধ্যতামূলকভাবে হস্তগত করা 
হয়েছে। জনসাধারণের পুঞ্জিত অসন্তোষ নিক্্িয় হয়ে গেছে গণতান্ত্রিক 
বিরোধিতার অধিকারের অভাবে এবং স্ট্যালিনী স্বৈরাচারের 
সাংগঠনিক দক্ষতার গুণে । 
গণতান্ত্রিক সমাজে স্ট্যালিনী পথ অগ্রাহা। অথচ দ্রুত অর্থ- 
নৈতিক উন্নয়নের জন্য দেশব্যাপী সহযোগিতা প্রয়োজন । বিরোধী- 
দল যদি কৃষকের উপর কর ধার্য হলেই আইন-অমান্য আন্দোলন 
শুরু করেন*%%, অথবা উৎপাদন বৃদ্ধির সঙ্গে সামপ্স্ত না-রেখে 
দ্রুত মজুরী বৃদ্ধির জন্য ক্রমাগত চাপ দিতে থাকেন, অথবা 
পু'জিপতিরা যদি সরকারের উন্নয়ন পরিকল্পনার সঙ্গে সহায়তামূলক 
সম্পর্ক রক্ষা না-করেন, তা হলে গণতান্ত্রিক অর্থনৈতিক পরিকল্পন! 
ব্যর্থ হওয়াই সম্ভব। অপরপক্ষে অর্থনৈতিক উন্নয়নে সরকারী 
নীতি ও কর্মপদ্ধতির সমালোচনারও প্রয়োজন আছে । এ অবস্থায় 
শাসকদল ও বিরোধী দল উভয়ই যদি বৃহত্তর সামাজিক স্বার্থের প্রতি 
দৃষ্টি রেখে দলীয় স্বার্থকে সংঘত করতে প্রস্তুত থাকেন এবং আপনা- 


্স্মপরপচ এ_ সপ 


* সোভিয়েৎ অর্থনীতি বিশারদ অধ্যাপক বার্গসন লিখেছেন £ 

41108 11100961181] আ০::০:৪ 60 &0 99289. 100106ড আ8,65 
90010 0 10 0. ০. 1958 £০0০00.9 11) 195 6108, 10 19298. 

*ক্গবল| বাহুল্য যে, ক্ষেত্রবিশেষে কোনো কর অন্যায় হতে পারে এবং তার 
বিরোধিতাও প্রয়োজন হতে পারে। 

পন নীতিতে অবিচলতা এবং ছূন্মীতির বিরদ্ধে কঠোরতা সত্ত্বেও 
কয়েকটি প্রান্তীয় প্রশ্নের উপর বাদ-প্রতিবাদ নিবদ্ধ করে ধাপে 
ধাপে অগ্রসর হন, তবেই সমাজ পরিবর্তনের এই যুগে গণতান্ত্রিক 
স্বাধীনতাকে রক্ষা করা সম্ভব হবে । 

এশিয়া ও আফ্রিকার যে দেশগুলিতে আজ গণতন্ত্রের নূতন 
পরীক্ষা-নিরীক্ষা চলছে সে-দেশগুলিতে অবস্থার জটিলতার আরও 
একটি বিশেষ কারণ আছে । এদেশগুলির প্রত্যেকটিই ধর্ম, জাতি 
অথব! ভাষার ভিত্তিতে বিভিন্ন গোষ্ঠী বা সম্প্রদায়ে বিভক্ত | ব্যক্তির 
পরিচয় এখানে গোষ্ঠীর পরিচয়ে ; ব্যক্তিগত বিচার-বিবেচনার চেয়ে 
সম্প্রদায়ের প্রতি আন্মুগত্যই প্রবল । এ অবস্থায় বিভিন্ন সম্প্রদায়কে 
অবলম্বন করে বিভিন্ন দলের শক্তিশালী হবার একটা প্রচেষ্টা দেখা 
যায়। দলীয় ছ্বন্ এখানে সাম্প্রদায়িক দ্বন্দের বাহনে পরিণত হবার 
সম্ভাবনা আছে। দেশ বিভাগের আগে ভারতবর্ষের রাজনীতি ক্রমশই 
হিন্দু-মুসলমান সাম্প্রদায়িক বিরোধে পরিণতি লাভ করছিল । 
স্বাধীনতা-লাভের পর বর্ণ (০8569 ) এবং ভাষার ভিত্তিতে বিরোধ-_ 
বিশেষত হিন্দী যাদের মাতৃভাষা নয় তাদের বিরোধ-_-প্রবল হয়ে 
উঠেছে। নগ্ন সাম্প্রদায়িকতা আজ অনেকের কাছেই লঙ্জার বিষয় । 
কিন্ত রাজনৈতিক আদর্শের মুখোশ পরা সাম্প্রদায়িক কলহে এখনও 
উৎসাহের অভাব নেই। দলীয় রাজনীতির মাধ্যমে ক্ষমতা নিয়ে 
কাড়াকাড়ির আপোষহীন তিক্ততা সাম্প্রদায়িক বা উপজাতীয় 
কলহের সঙ্গে যুক্ত হলে গৃহযুদ্ধ এবং গৃহযুদ্ধের পরিণামস্বরূপ এক- 
নায়কতন্ত্রের দিকেই দেশ এগিয়ে যাবে। এ ভঙ়' যুদ্ধোত্তর ব্রহ্ম, 
মালয়, ঘানা, ইন্দোনেশিয়া, ভারত ইত্যাদি সকল দেশেই অল্পবিস্তর 
বত'মান। 

ধিনি গণতান্ত্রিক, তিনি বিশ্বাস করেন যে, সত্য ও কল্যাণের পথ 

০ 


ব্যক্তির নিজেকেই খুঁজে বের করতে হয়; কোন যাজক গোষ্ঠী বা 
পেশাদারী দীক্ষাদাতা ব্যক্তির মুক্তি এনে দিতে পারেন না । গণতান্ত্রিক 
আরও বিশ্বাস করেন যে, পরস্পরবিরোধী আংশিক সত্যের ছম্ব ও 
যোজনার ভিতর দিয়েই বিচিত্র সত্যকে জ্ঞানে ও ব্যবহারে পুর্ণ তররূপে 
লাভ করা যায়। কিন্তু দলীয় বিরোধ যখন ব্যক্তির বিচারবুদ্ধিকে উদ্মুক্ত 
করে না, বরং ব্যক্তির মুক্তি ও সামাজিক কল্যাণ উভয়কেই ছদ্মবেশী 
সাম্প্রদায়িক আন্নুগত্যে আচ্ছন্ন করতে উদ্যত হয়, তখন গণতন্ত্রের 
মূল আদর্শকে রক্ষা করার জন্ই বিকল্প বিন্যাসের কথা ভাবতে 
হয়। পাশ্চাত্য দলীয় রাজনীতিতেই গণতন্ত্রের চরম বিকাশ, 
একথা মনে করবার কারণ নেই। বরং দলোত্তর রাজনীতিই 
গণতন্ত্রের উচ্চতর আদর্শ। সাংস্কৃতিক সংগঠনের অবাধ অধিকার 
অবশ্য গণতান্ত্রিক সমাজে মৌলিক, এবং যতদিন শাসক দলের 
রাজনৈতিক সংগঠনের অধিকার স্বীকৃত ততদিন বিরোধী দলের 
তুলনীয় অধিকারও অবশ্য স্বীকার্য। কিন্তু গণতন্ত্রের মৌল সর্ত 
ব্যক্তি-স্বাধীনতা, দলীয়তা নয়। দলোত্তর গণতন্ত্রে আজকের দল- 
গুলি নিবিশেষে বে-সরকারী সমিতি বা “ক্লাবে'র সমপর্যায়ভুক্ত 
হবে; নির্বাচনকালে প্রতিদ্বন্দীদের পরিচয় হবে তাদের ব্যক্তিগত 
যোগ্যতায় ও মতামতে ; বিধানসভায় তারা স্বীকৃত হবেন বিচার- 
বুদ্ধিসম্পন্ন গণপ্রতিনিধি হিসাবে ধাঁদের বাগ-বিতণ্ডা ও যুক্ত মন্ত্রণার 
ভিতর দিয়ে দেশের বিধান প্রণীত হবে । আর এই বিধান অন্ুযায়ী 
কার্য নির্বাহ হবে দলনিরপেক্ষ গণতান্ত্রিক শাসনযন্ত্রের সাহায্যে । 
নির্দলীয় রাজনীতির এই আদর্শ আজ অভিনব, এমন কি কাল্পনিক 
মনে হতে পারে ; মনে হতে পারে যে, বিধান সভা! যেখানে বিচ্ছিন্ন 
ব্যক্তির সমষ্টিমাত্র সেখানে পরস্পরসম্বন্ধ কার্যকরী সিদ্ধান্তে উপনীত 
হওয়াই অসম্ভব । কিস্ত সামাজিক সম্বন্ধতার ভিত্তি দলীয়তা নয়। 


১ 





পরিবারে, পঞ্চায়েতে, পৃথিবীর বিদ্বজ্জন সভায় যে-নীতি দ্বারা যৌথ 
জীবন দীর্ঘকাল যাবত পরিচালিত হয়ে এসেছে, গণতান্ত্রিক রাষ্ট্রের 
পরিচালনায় সে-নীতি কার্যকরী না হবার কোনো মৌলিক কারণ নেই। 
আর গণতন্ত্রের এই বিকল্পরূপ প্রতিষ্ঠানগতভাবে স্বীকার করে নিতে 
যদি বাধা থাকে তা হ'লে অন্ততঃ একথা স্বীকার করতেও কি বাধা 
আছে যে, দলীয় রাজনীতিও সফল হতে পারে শুধু সেই সমাজেই, 
যেখানে গণতন্ত্ররে দলোত্তর এঁতিহ দলীয় বিরোধকে একটি 
অন্ুক্ত মাত্রার ভিতর নিয়ত সংযত রাখছে! যুক্তি, সহনশীলতা এবং 
সমাজকল্যাণের আদর্শ সমন্বিত গণতন্ত্রেরে এই দল-নিরেপেক্ষ 
এতিহ্যকে শক্তিশালী করা গণতান্ত্রিক-মাত্রেরই কর্তব্য । শান্তিপুণণ সমাজ 
প্রগতির অন্য পন্থা নেই। 


খৎ 


€সাভিয়েত কম্যুনিজম ও গণতান্ত্রিক আন্দোলন 


॥ এক ॥ 


ক্রুশ্চোভের বিবৃতিতে স্ট্যালিনী স্বৈরাচারের যে চেহারা উ্ঘাটিত 
হয়েছে তা নিয়ে চিন্তার প্রয়োজন আছে ।% 

গোড়ায় কয়েকটি তথ্য স্মরণ করা যাক। 

নিজের নীতি অথবা খেয়ালের বশবর্তা হয়ে প্রতিদবন্দীকে হত্যা 
করা স্ট্যালিনের অভ্যামের অঙ্গ হয়ে দীড়িয়েছিল। পরবর্তীকালে 
পরিপার্শস্থ কলের প্রতি সন্দেহ পোষণ করা নাকি তার মানসিক 
ব্যাধিতে পরিণত হয় 1%% শুধু সন্দেহের বশব্তাঁ হয়ে ইচ্ছাকৃত মিথ্যা 
অভিযোগে প্রাণদণ্ডে দণ্ডিত হয়েছেন হাজার হাজার নিরপরাধ কর্মী । 
কাল্পনিক অভিযোগের বাস্তবতা প্রমাণে এবং মিথ্যা স্বীকারোক্তি 


দিপা পাত শিস শপ পর পাপ পা সি 


* ত্রুশ্চোতের যে গুপ্ত বিবৃতি মাঞ্িণ পররাষ্ট্রপপ্তর থেকে প্রকাশিত হয়, 
ব্রিটিশ ও অন্তান্ কম্যুনিষ্টদল তাকে তিত্তি করেই দলীয় প্রস্তাব গ্রহণ করেন। 
“প্রাত দ্বা” ও অন্ান্ত সরকারী পত্রিকায় প্রকাশিত পরবর্তী বিবৃতির সঙ্গেও 
এই আদি বিবৃতির সামঞ্তস্ত আছে। 

** কম্যুনিষ্টশাদিত পোল্যাণ্ড থেকেও এই মর্ষে অভিযোগ আন! হয়েছে। 

আদায়ে সোভিয়েত পুলিশবাহিনী অনন্্যসাধারণ কুশলতা৷ অর্জন করে । 
অভিযুক্তের মুখ থেকে মিথ্যা স্বীকারোক্তি আদায়ের সোভিয়েত 
প্রণালী যেমনই অব্যর্থ তেমনই ভয়াবহ । এই প্রণালীতেই স্ট্যালিনের 
প্রধান রাজনৈতিক প্রতিদবদ্বীরা “সাম্রাজ্যবাদীদের গুপ্তচর' বলে 
প্রমাণিত হয়ে যান। | 

দ্বিতীয় মহাযুদ্ধের পূর্বে কম্যুনিস্টদলের কেন্দ্রীয় সমিতির ১৩৯ জন 
সভ্য ও সভ্য-প্রার্থীদের ভিতর ৯৮ জনকে গুলি করে মারা হয়; 
এদের অধিকাংশই নিহত হন ১৯৩৭-৩৮ সালে । এ-অবস্থায় 
কম্যুনিস্ট আন্দোলনের ভিতর থেকে স্ট্যালিনের স্বেচ্ছাচারিতার 
বিরোধিতা করা অসম্ভব হয়ে দাড়ায় । 

এসব কথা অবশ্য সম্পূর্ণ নুতন নয়, অন্তত তাদের কাছে, যাঁরা 
সোভিয়েত শ্বৈরাচারের প্রকৃতি মোহমুক্ত মন নিয়ে বুঝতে চেষ্টা 
করেছেন। কিন্ত সোভিয়েত ব্যবস্থা এবং স্ট্যালিনের নেতৃত্ব ও 
ব্যক্তিত্ব সম্বন্ধে সম্পূর্ণ বিপরীত কাহিনীই কক্যুনিস্ট প্রচারে প্রকাশ 
পেয়েছে । উদাহরণস্বরূপ ব্রিটিশ কম্যুনিস্ট নেতা হ্যারি পলিটের 
একটি প্রাক-ক্রুশ্চোভ বিবৃতি ধরা যাক। ১৯৫৩ সালে ৭ই মার্চে 
“ডেইলি ওয়ার্কারের” পাতায় পলিট ভক্তি গদ-গদ ভাষায় বলেছেন, 
“স্ট্যালিন, ইতিহাসে যিনি একটি নৃতন স্বর্ণময় অধ্যায় যোগ করে 
গেলেন, ধাঁর ভাম্বর কীতি অবিনশ্বর -..যিনি স্বৈরাচারী কখনই ছিলেন 
না, অনুশাসন প্রয়োগে কখনও প্রবৃত্ত হন নি, সর্বক্ষণ ব্যগ্র ছিলেন 

অপরের বক্তব্য অনুধাবন করতে, অপরের মতামতের অর্থ হৃদয়ঙ্গম 
করতে ***।% হ্যারি পলিট কি জ্ঞাতসারে অসত্য প্রচার করছিলেন? 
_হয়তো । অথবা হয়তো সোভিয়েত ভক্তিতে তার বিচারবুদ্ধি বিনষ্ট 
হয়েছিল। কম্যুনিস্ট আন্দোলনে বস্তবাদের সঙ্গে ভক্তিরসের, আদর্শ- 
ধমিতার সঙ্গে নীতিশশ্যতার আশ্চর্য সংমিশ্রণ এ-যুগের অন্যতম 
বিস্ময়কর ব্যাপার । 

ক্রুশ্চোভের বিবৃতিতে স্ট্যালিনী অত্যাচারের অন্যান্ত যে-সব দিক 
প্রকাশিত হয়েছে তা-ও লক্ষ্য করবার যোগ্য । এখানে শুধু ছু'একটি 
দিকের প্রতি দৃষ্টি আকর্ষণ করাই যথেষ্ট । বিবৃতিতে প্রকাশ : 

অর্থাৎ, জাতীয় অধিকার ও স্বায়ত্তশাসনের নীতি মুখে নিয়ে 
কম্যুনিস্টরা যখন মধ্যপ্রাচ্যে ও অন্যত্র প্রগতিবাদীর ভূমিকায় অবতীর্ণ, 
সোভিয়েত দেশে তখন একে একে বহু ছোট ছোট জাতি ও গোষ্ঠীকে 
সমগ্রভাবে তাদের বাসভূমি থেকে উৎখাত করবার অমান্ুষিক জুলুম 
চলেছে। সংস্কৃতির ক্ষেত্রে স্ট্যালিনী জুলুম বিবেকসম্পন্ন ব্যক্তির 
কাছে সমান ভয়াবহ । বৈজ্ঞানিক সাম্যবাদের এই অধিনেতাটি শুধু 
ভবিষ্যতকে নয়, অতীতকেও নিজের ইচ্ছা! অনুযায়ী ঢেলে সাজাতে 
চেয়েছেন। বিপ্লবের আদিধুগের ইতিহাস নৃতন করে লেখা হলো 
স্ট্যালিনের নির্দেশে, তাতে সমস্ত ঘটনার ভিতর দিয়ে ঘোষিত হলো! 
'স্ট্যালিন-মাহাত্্য 1% 


॥ দুই ॥ 


সোভিয়েত যুক্তরাষ্ট্রে স্ট্যালিনী স্বৈরাচারের অভ্যুত্থানের ব্যাখ্যা 
হিসাবে ধনতান্ত্রিক রাষ্ট্রগুলির বৈরিতা ও অবরোধনীতির উল্লেখ করা 
হয়। বিপ্লবের পর শিশুরাষ্ট্রের বিরুদ্ধে ধনতান্ত্রিক রাষ্ট্রগুলির সশস্ত্র 
হস্তক্ষেপের ইতিহাস সুবিদিত। আর তিরিশের যুগের মাঝামাঝি 

নাৎসী জার্মানীর যুদ্ধায়োজন থে সোভিয়েত রাষ্ট্রের পক্ষে সঙ্গত ভয়ের 
কারণ হয়ে ধ্াড়িয়েছিল একথাও অনন্বীকার্য। তবু ধনতান্ত্রিক রাষ্ট্রের 
বৈরনীতির সাহায্যে স্ট্যালিনী স্বৈরাচারের অভ্যুত্থানের ব্যাখ্যা শুধু 
আধা-সত্যের মর্যাদাই পেতে পারে। স্ট্যালিন কম্যুনিস্টদলের 
কর্মীধ্যক্ষ হবার আগেই ইংলগ্ডে ও অন্ঠান্য দেশে সাগ্রাজ্যবাদী উগ্র- 
পন্থীরা শ্রমিক আন্দোলনের সম্মুখে মাথা নত করে সশস্ত্র হস্তক্ষেপের 
নীতি প্রত্যাহার করতে বাধ্য হয়েছিল। বিশের দশকের গোড়ার 
দিকে সোভিয়েত দেশে ছুভিক্ষের সময় বিভিন্ন দেশ থেকে কোটি 
কোটি টাকার সাহায্য নুতন বন্ধুত্বের স্ুরই ব্যক্ত করেছে । বিশের 
দশকের মাঝামাঝি লোকার্ন চুক্তি এবং অন্যান্য ঘটনার ভিতর দিয়ে 
আন্তর্জাতিক শাস্তির সম্ভাবনা দৃঢ়তর হয়েছে । এদিকে সোভিয়েত 
রাষ্ট্রের আভ্যন্তরীণ শক্তি বৃদ্ধি পেয়েছে ; অর্থনৈতিক অবস্থার উন্নতি 
ঘটেছে। সংক্ষেপে সোভিয়েত রাষ্ট্রের বিপদের সম্ভাবনা এ-যুগে বৃদ্ধি 
পায় নি, হ্রাস পেয়েছে । অথচ এ-যুগেই স্ট্যালিনী একনায়কতস্ত্রের 
ভিত্তি তৈরী হয়েছে । এ-যুগেই গুপ্ত পুলিশবাহিনীর ক্ষমতা বৃদ্ধি 
পেয়েছে ; সোভিয়েত আইন ক্রমশ কঠোর হয়ে স্বৈরাচারের মন্ত্রে 
পরিণত হতে চলেছে; আর দলের ভিতর বিরুদ্ধবাদীদের বক্তব্য 
প্রকাশের স্থযোগ সংকীর্ণ হয়ে এসেছে । তিরিশের দশক যখন শুরু 
হোলো হিটলার তখনও ক্ষমতায় আসেন নি, বরং স্ট্যালিনের 
১৯৩০ সালের বক্তৃতায় জার্মানীতে কম্যুনিস্ট-বিজয়ের আশু সম্ভাবনাই 
ধ্বনিত হয়েছে, কিন্তু সোভিয়েত রাষ্ট্রে ততদিনে স্ট্যালিনী জুলুমের 
ভিত্তি দৃঢ়ভাবেই প্ররস্তত হয়ে গেছে। ক্রুশ্োভের বিবৃতির একটি 


অংশ এখানে বিশেষভাবে লক্ষণীয় : 

দেশের ভিতর যখন বিরুদ্ধ শ্রেণী নিমু্ল। অথবা প্রায় নির্মল, 
এবং হিংসাত্মক নীতি প্রয়োগের অন্যান্য কারণও "যখন অন্নুপস্থিত 
তখনই স্ট্যালিন কম্যুনিস্ট দল ও পুলিশবাহিনীকে দেশময় সন্ত্রাসনীতির 
সমর্থনে ব্যবহার করেন। সংস্কৃতির ক্ষেত্রেও একই ঝৌঁক লক্ষ্য করা 
যায়। সম্প্রতি বার্টাম ডি. উলফের একটি পুস্তক প্রকাশিত হয়েছে । 
উলফ লিখেছেন : 

সোভিয়েত আমলে গণতান্ত্রিক স্বাধীনতার কণ্ঠরোধ করা হয়েছে 
বিশেষভাবে সেই যুগে নয় যখন রাষ্ট্র বিপন্ন, বরং সেই যুগে যখন রাষ্ট্র 


অপেক্ষাকৃত বিপন্মুত্ত । 


॥ তিন ॥ 


অর্থাৎ, রুশদেশে ্বরাচারী শাসনের অভ্যুত্থানের কারণ খুঁজতে 
হবে অনেকাংশে সোভিয়েত ব্যবস্থায় ও রা নীতির মৌলিক 
গলদে । 

সাম্যবাদীরা পাশ্চাত্য গণতন্ত্রের ছু'টি গলদের প্রতি দৃষ্টি আকর্ষণ 
করেছেন৷ যে-সমাজে ধনী-দরিদ্রের পার্থক্য বিরাট সেখানে টাকার 
জোর সহজেই রাজনৈতিক ক্ষমতায় রূপান্তরিত হয়। তা ছাড়া 
পাশ্চাত্য গণতন্ত্রে কেন্দ্রীয় শাসনযস্ত্রের সঙ্গে সাধারণ মানুষের কোন 
প্রত্যক্ষ 'ও প্রাত্যহিক যোগাযোগ নেই; শিল্পের ক্ষেত্রেও সাধারণ 
শমিকের মতামত শিল্প-পরিচালনায় প্রতিফলিত হবার সন্তোষজনক 
উপায় নেই। এদিক থেকে সোভিয়েত ব্যবস্থায় একটা নূতন সম্ভাবনা 
নিহিত ছিল। শ্রমিক ও কৃষকদের স্থানীয় সমিতির ভিতর দিয়ে 
সাধারণ কর্মরি মতামত শিল্পের ও রাষ্ট্রের পরিচালনায় নিরস্তর প্রভাব 
বিস্তার করবে, গণতন্ত্র গণস্বার্থের ভিত্তিতে প্রতিষ্ঠিত হবে, এই আশা 
সোভিয়েত রাষ্ট্রের গোড়াপত্তনের যুগে বছ আদর্শবাদীকে অশুপ্রাণিত 
করেছে। 


১৬ 


এই আশা কেন ভ্রান্ত প্রমাণিত হলো, শ্রমিক-কৃষকের সমিতি 
কেন সাম্য-ন্বাধীনতার নৃতন যুগের সৃচনা না৷ করে স্ট্যালিনী শ্বৈরা- 
চারের যন্ত্রে পরিণত হলো, এ প্রশ্ন আজকের যুগে অন্যতম প্রধান 
প্রশ্ন । কম্যুনিস্ট আন্দোলনের ভিতর থেকে এ প্রশ্নের সবচেয়ে সুস্পষ্ট 
উত্তর দিয়ে গিয়েছিলেন রোজা লুক্পেমবুর্গ, ফাঁকে লেনিন তার শ্রদ্ধাুলি 
নিবেদন করেছিলেন মতের পার্থক্য সত্বেও । রুশবিপ্লবের অল্পকাল 
পরেই লুক্সেমবুর্গ, তীক্ষ ভাষায় তার মত প্রকাশ করেন : 

শ্রমিক-কৃষকের সমিতি গণতন্ত্রের ভিত্তি হতে পারে সেই দেশেই 
যে দেশে স্বাধীন মত প্রকাশের অধিকার অক্ষুণ্ন, সরকারী নীতিকে 
সমালোচনা করার স্থবযোগ অবারিত । বিরোধী মতবাদ সংগঠনের 
অধিকার যেখানে অবলুপ্ত, সেখানে সরকারী শাসনযন্ত্রই সর্বক্তৃতত্বময়। 
আর সর্বপ্রকার গণসমিতিই সেখানে শাসনযন্ত্রের করায়ত্ত। শ্রমিক ও 
কৃষক-সংগঠন সেক্ষেত্রে গণতন্ত্রের বাহন না হয়ে রাষ্ট্রের নির্দেশে 
গণপীড়নের যন্ত্রে পরিণত হয় । 

সোভিয়েত রাষ্ট্রে কম্যুনিস্টদল আজও একমেবাদ্ধিতীয়মূ। বিরোধী- 
দল গঠনের স্বাধীনতা সে-দেশে অন্ুপস্থিত। এ বিষয়ে ক্রুশ্চোভের 
মতবাদ লেনিন তথা স্ট্যালিনেরই অনুগামী । সোভিয়েত সরকারী: 
বিবৃতিতে বারবারই একদলীয় শাসনের সমর্থন করা হয়েছে । 

এ-সম্পর্কে কম্যুনিস্টদলের যুক্তি মার্সবাদের উপর নির্ভরশীল ! 
বিরোধীদল বিরোধী শ্রেণীস্বার্থেরই প্রতিফলন ৷ সাম্যবাদ যে দেশে 
প্রতিষ্ঠিত হয়েছে, উৎপাদনের মন্ত্র যে সমাজে রাষ্ট্রের করায়ত্, 
সে দেশে শ্রেণীবিরোধের বাস্তব ভিত্তি অনুপস্থিত । কাজেই সাম্যবাদী 
দেশে বিরোধীদল নিষ্প্রয়োজন । 

উৎপাদন যন্ত্রে ব্যক্তিগত মালিকানা লোপ পেলেই স্বার্থের ছন্দ 
লোপ পায় না । যতদিন বণ্টনের প্রশ্ন আছে ততদিন স্বার্থের সংঘাতও 
সম্ভব। আর যেখানেই কাম্যবস্ত সীমায়িত, অর্থাৎ অশেষ নয়, 
সেখানেই বণ্টনের প্রশ্ন অনিবার্ধ। যে-সমাজে উৎপাদনযন্ত্র সমাজের 
সম্পত্তি বলে স্বীকৃত, সে-সমাজেও আয়ের বণ্টন নিয়ে বিভিন্ন ব্যক্তি 
এবং গোষ্ঠীর ভিতর স্বার্থের সংঘাত দেখা দেয় । ক্ষমতা নিয়ে সংঘাতও 
একই কারণে । ক্ষমতা এমন বস্তু যে, একের ক্ষমতা বৃদ্ধি পেলে 
অন্যের ক্ষমতা তাতে সংকুচিত হবার সম্ভাবনা । অর্থাৎ, মাহৃষের 
স্বার্থের সংঘাতের মূলে আছে কাম্যবস্তর সীমাবদ্ধতা । অর্থ, ক্ষমতা 
ইত্যাদি যতদিন মানুষের প্রধান কাম্য সামগ্রী হয়ে থাকবে ততদিন 
সমাজে স্বার্থের সংঘাত অনিবার্ধ। আর উৎপাদনযন্ত্রে সামাজিক 
মালিকানা প্রতিষ্ঠিত হলেই ক্ষমতা অথবা অর্থের প্রতি মানুষের 
আকাজ্ষা ন্বশমিত হবে, এমন মনে করবার কারণ নেই। 

স্বার্থের বিরোধ নিরপেক্ষভাবেও মতবিরোধের অন্যতম কারণ, 
জ্ঞানের অসম্পূর্ণতা । বিভিন্ন মতবাদের ঘাত-প্রতিঘাতের ভিতর 
দিয়েই ক্রমশ সত্যের দিকে অগ্রসর হওয়া সম্ভব । যদি কোন বিশেষ 
ব্যক্তি, গোষ্ঠী অথবা দল অপর সকল ব্যক্তি, গোষ্ঠী অথবা দলের 
মতামতকে সম্পূর্ণ মিথ্যা বলে প্রথম থেকেই উপেক্ষা করবার সিদ্ধান্ত 
গ্রহণ করেন, তাহলে এ সিদ্ধান্তের ফলে মিথ্যাকেই দীর্ঘায়ু করা হবে । 

কাম্যবস্তর সীমাবদ্ধতা ও জ্ঞানের অসম্পুর্ণতার ফলে মানুষের ফে 

স্বার্থের সংঘাত, সে সংঘাত বিভিন্ন রূপ ধারণ করে । কিন্ত ধনতন্ত্রের 
বিলোপের সঙ্গে এই সংঘাতের বিলোপের কল্পনা ভ্রান্তি মাত্র । সমাজ 
যেখানে অচল, অনড় এবং সামাজিক ব্যবস্থার জটিলতা যেখানে কম 
সেখানে অবশ্য পারস্পরিক অধিকার সম্বন্ধে সর্ব-স্বীকৃত কোন প্রাচীন 
নীতির অবলম্বনে স্বার্থের ছ্বন্ঘ অনুচ্চার থাকতে পারে'। কিস্তু সচল ও 
জটিল কোন সমাজব্যবস্থায় বিরোধ উচ্চারিত হবে এটাই স্বাভাবিক | 
সে-অবস্থায় বিরোধী মতবাদের অন্নুপস্থিতিই অন্বাস্থ্যের লক্ষণ । যে 
সমাজে বিরোধী মতবাদ সংগঠনের অধিকার অস্বীকৃত সে সমাজে 
শাসকশ্রেণীর হাতে ক্ষমতার কেন্দ্রীকরণ অনিবার্ধ ; এবং সেই কেন্দ্রীভূত 
নিরঙ্কুশ ক্ষমতার সমর্থনে নানা মিথ্যা মতবাদ সেখানে প্রশ্নাতীত সত্যের 
মর্যাদায় প্রতিষ্ঠিত হওয়াই প্রত্যাশিত। স্ট্যালিনের শাসনে ক্ষমতার 
কেন্দ্রীকরণ এবং ইতিহাসের পুনলিখন সমাজের উক্ত অন্তনিহিত 
বৌকের একটি চমকপ্রদ অভিব্যক্তি মাত্র । 


॥ চার ॥ 


কমুযুনিস্ট মতবাদীরা বলে থাকেন যে, সাম্যবাদী সমাজে বিরোধীদল 
সংগঠনের স্বাধীনতা নিশ্্যয়োজন । বিরোধী মতাবলম্বীরা কম়যনিস্ট- 
দলের ভিতর থেকেই তাদের মতবাদ প্রকাশ করবেন" 

কিন্ত কমু্যুনিস্টলের ভিতর থেকে বিরুদ্ধবাদীরা মতপ্রকাশের 
অধিকার কতটুকু পেতে পারেন? কম্যুনিস্ট নীতির মৌলিক 
সমালোচনা সোভিয়েত দেশে নিষিদ্ধ । এ-বিষয়ে সরকারী বিবৃতিতে 

কোন অস্পষ্টতা নেই। ১৯৫৬ সালে ৪ঠা এপ্রিল “প্রাভদা' পত্রিকায় 
বলা হয়েছে : ্‌ 

00020087136 8৮7৮ 0198 £159 ৪91য 000000010196 
61)9 7121)6 60 0150998 ৪]] 0018561909 ০ 10917 19915, 
1306.009 08৮7 0872000 10910010 0109 7990012) 6০ 9180099 
[07010019108 60 109 106927075660. ৪3 6119 £:990020. 6০ [0::008- 
8,09 519%73 811210. 0 0119. ৪0116 01 11975032171 /9701101521) 
|)908099 61813 90267801063 0119 07051910903 01 08 07069 
8100 19%1৮7 01111100193. | 
অর্থাৎ কম্যুনিষ্টদলের নিয়ম অনুযায়ী সমস্ত দলগত প্রশ্নই সভ্যদের 
স্বাধীনভাবে আলোচনা করতে দেওয়া হয়। কিন্তু এই স্বাধীনতার 
অর্থ এই নয় যে মাক্সবাদ-লেনিনবাদের বিরোধী কোন মত 
প্রচার করবার অধিকার কারো আছে, কারণ দলের নীতি এতে 
খণ্ডিত হয় । 


একদলীয় শ।সনের সমর্থকদের একটি কথা৷ বিবেচনা করতে বলি । 
তারা কি মনে করেন যে তাদের মতবাদ অন্গ কোন দলের ভিতর 
থেকে তাঁরা কার্যকরীভাবে প্রকাশ করতে পারতেন ? পারতেন না 
বলেই কি তারা ব্বতন্ত্রদল গঠন করেন নি? যে-কারণে মত প্রকাশের 
স্বাধীনতা প্রয়োজন, সেই একই কারণে মত সংগঠনের অধিকারও 
'অপরিহার্য। যে-সমাজে মত সংগঠনের ন্বাধীনতা নেই সে-সমাজ 
গণতান্ত্রিক সমাজ নয় । বিরোধী মতাবলম্বীদের কাছ থেকে প্রতিষিত 
সরকার শুধু এই একটি অঙ্গীকারই দাবি করতে পারেন, যে, মত 
প্রচারে তার! গণতান্ত্রিক পথই অবলম্বন করবেন, হিংসাত্মক উপায়ে 
ক্ষমতা দখল করতে প্রয়াসী হবেন না, আর মত প্রচারের যে অধিকার 

তাঁরা দাবি করেন প্রতিপক্ষেরও সেই অধিকারকে তারা সম্মান করে 
চলবেন। এই সর্ত ধারা খণ্ডন করবেন শুধু তাদেরই গণতান্ত্রিক 
অধিকার কেড়ে নেওয়া যেতে পারে । 
যতদিন শাসকদল সংগঠিত, ততদিন বিরোধী দলের গণতান্ত্রিক 
ংগঠনের অধিকার স্বাধীন সমাজব্যবস্থার অন্যতম মৌল সর্ত। এক- 
দলীয়ত্বের সমর্থনে সোভিয়েত শাসকবর্গ বলে থাকেন যে, রুশ দেশে 
কম্যুনিস্টবিরোধীদল বিদেশী পুঁজিপতিদের সাহায্য লাভ করবে। 
একই যুক্তি আমরা ফ্যালিইদের মুখেও শুনেছি £ কম্যুনিষ্টদলকে বে- 
আইনী করা দরকার, কারণ কম্যুনি্ই আন্দোলন বিদেশী সাহায্যে 
পুষ্ট। এ-ধরণের যুক্তি মারাঝ্বক আধা-সত্য । শুধু বিদেশী 
সাহায্যকে পুঁজি করে কোন দলই জনসমর্থন লাভ করতে পারে না। 
বিদেশী সাহায্য বাতে কোন দলের হাতে বে-আইনীভাবে পৌছতে 
না পারে সেদিকে সতর্ক দৃষ্টি রাখা সঙ্গত। সতর্কতা সত্তেও যে- 
পরিমাণ সাহায্য বিপক্ষদলের হাতে পৌছতে পারে তা নিয়ে আজকের 
যুগে কোন প্রতিষ্ঠিত সরকারকে, এমন কি সশস্ত্র অভ্যুর্থানের পথেও 
উল্টে দেওয়া যায় না। এ-কথা সোভিয়েত সরকারের অজানা নেই। 
বিদেশী ষড়যন্ত্রের নামে আভ্যন্তরীণ বিরোধিতার অধিকার কেড়ে 
নেওয়া আসলে স্বৈরাচারী শাসনব্যবস্থার চিরকালীন অভ্যাস । 
সাম্যবাদী সমাজে পু'জিপতিশ্রেণী অনুপস্থিত । সে-সমাজে 
মাক্সবাদ-লেনিনবাদের সমালোচনা করে বদি কোন দল জনসমর্থন 
লাভ করেন তবে একথাই মনে করতে হবে যে এই সমর্থনের পিছনে 
টাকার জোর প্রধান নয়, যুক্তির জোরই হয়তো প্রধান, অন্তত জনগণের 
অভাব-অভিযোগের সঙ্গে বিরোধী মতবাদের কোথাও কোন গভীর 
যোগশ্ত্র আছে। বিরোধীদলের ছূর্বল যুক্তিকে মিথ্যা প্রমাণিত 
করবার জন্য সোভিয়েত দেশে কম্যুনিষ্টদলের তো ম্থযোগের অভাব 

হবার কথা নয়। তাহলে বিরোধীদলকে সংগঠনের স্বাধীনতা দিতে 
সোভিয়েত নেতৃবৃন্দ অসম্মত কিসের ভয়ে ? 

এ-কথা বলা হয়েছে যে, সোভিয়েত দেশে বিরোধীদল গঠনের 
কোন দাবি নেই। ষ্ট্যালিনী অত্যাচারের যুগেও এ-কথাই আমরা 
বারবার শুনেছি । কিন্তু বিরোধীদল গঠনের দাবি যদি উঠে না থাকে 
সেদিন, অত্যাচারের বিরুদ্ধে প্রতিবাদের বাণী যদি ধ্বনিত না হয়ে 
থাকে, তবে এ-সিদ্ধান্তেই আসতে হয় যে, ভয়ে মানুষ স্তব্ধ হয়েছিল । 
লেনিনী আমলে এই দাবি শোনা গিয়েছিল। সম্প্রতি সোভিয়েত 
দেশে এই দাবি আবারও শোনা গেছে; আর একই সঙ্গে শোনা গেছে 
এই দাবিকে স্তব্ধ করে দিতে সরকারী হুঙ্কার । 

চীনদেশে অবশ্য কম্যুনিস্ট ছাড়া আরও কয়েকটি দল আছে। 
কিন্তু অন্যান্য দলগুলি কম্যুনিস্ট দলেরই আজ্ঞাবাহী। রাজনৈতিক 
বিরোধিতার অধিকার মোভিয়েত দেশের মত চীনদেশেও অনুপস্থিত । 
সোভিয়েত অথবা চীনদেশে যদি গণতন্ত্র ভবিষ্যতে কখনও প্রতিষ্ঠিত 
হয় তবে সে-গণতন্ত্রের রূপ পশ্চিমী গণতন্ত্রেরই অনুরূপ হতে হবে, 
এ-কথা আমরা বলছি না। গণতন্ত্রের অন্তর রূপ সম্বন্ধে দ্র'য়েকটি 
ইঙ্চিত পাওয়া যাবে প্রবন্ধের শেষ অধ্যায়ে । কিন্তু চীন অথবা 
সোভিয়েত দেশে আজ যে-ব্যবস্থা প্রচলিত তাতে সরকারী মতের 
প্রকাশ্য, মৌল সমালোচনা শান্তিপূর্ণ উপায়েও সম্ভব নয় বলেই একে 
গণতন্ত্রের পর্যায়ভুত্ত করা চলে না। 

পাচ 

বিশ্বব্যাপী কম্যুনিস্ট আন্দোলনের নেতৃবৃন্দের কাছে আজ এ-কথা 
পরিষ্কার যে পৃথিবীর বর্তমান অবস্থায় বিপ্লবের পথে নূতন কোন দেশে 
ক্ষমতা হস্তগত করবার চেষ্টায় একদিকে বিপ্লবের অসাফল্য, অন্যদিকে 
বিশ্বশাস্তির ব্যাঘাত এবং ফ্যাসিজমের উতন্তবের সম্ভাবনাই প্রবল। 
শাস্তিপর্ণ পথে ক্ষমতা হস্তগত করতে হলে দেশের অধিকাংশের সমর্থন 
 প্রয়োজন। অথচ সোভিয়েত শিবিরের বাইরে কম্যুনিস্ট দল কোন 
দেশেই এককভাবে সংখ্যাগরিষ্ঠ নয়। অর্থাৎ, অন্যান্যদলের সঙ্গে 
সহযোগিতার ভিতর দিয়ে “যুক্তফণ্টের' পথেই শুধু কম্যুনিস্টদের পক্ষে 
আজ ক্ষমতালাভ করা সম্ভব। ক্ষমতা করায়ত্ত হলে ঘুক্তফণ্টের' 
অন্যান্যদলের স্বাধীন অস্তিত্ব অবশ্য অচিরেই লোপ পাবে। 

বিপ্লবের পথে ক্ষমতা হস্তগত করা যাবে না, অভিজ্ঞতার ভিতর 
দিয়েই কম্যুনিস্টদল আজ এ-সিদ্ধান্তে পৌছেছেন। অভিজ্ঞতার ভিতর 
দিয়ে কম্যুনিস্টদল কি ভবিষ্যতে এ-সিদ্ধান্তেও পৌছতে পারবেন যে, 
গণতন্ত্রে বিশ্বাস স্থাপন না৷ করে অন্যান্য গণতান্ত্রিক্দলের সহযোগিতা 
লাভ করা যাবে না? কম্যুনিস্টদল গণতন্ত্রে বিশ্বানী, এমন একটা 
ঘোষণা অবশ্য আজকাল বারবারই শোনা যাচ্ছে। কিন্তু গণতন্ত্র 
সম্বন্ধে কম্যুনিস্টদলের নূতন প্রস্তাব বিশ্বাসযোগ্য কিন! তা নির্ভর 
করছে ছুটি প্রশ্নের দ্যর্থবিহীন উত্তরের উপর | 

প্রথম প্রশ্ন, সোভিয়েত দেশের একদলীয় শাসনের সুস্পষ্ট 
সমালোচনা উচ্চারণ করতে কি কম্যুনিস্টদল রাজী আছেন? এ-দেশের 
কম্যুনিস্টদল যতর্দিন সোভিয়েত একদলীয় শাসনের সমালোচনায় 
পরাজুখ ততদিন এ-সিদ্বান্তই অনিবার্য যে, ক্ষমতা হস্তগত হ'লে এরাও 

এদেশে নিবিরোধ শাসনের প্রতিষ্ঠায় তৎপর হবেন। এমন কোন 
কারণ খুঁজে পাওয়া কঠিন যে-কারণে সোভিয়েত দেশে বিরোধীদলের 
স্বাধীনতা বিপজ্জনক বিবেচিত হয়েও কম়্যুনিস্শাসিত ভারতবর্ষে 
রাজনৈতিক স্বাধীনতা বিপজ্জনক বিবেচিত হবে না । 

দ্বিতীয় প্রশ্ন, লেনিনবাদ ত্যাগ করতে কি কমুযুনিষ্টরা' রাজী 
আছেন? 

সোভিয়েত দেশে একনায়কতত্ত্রের প্রতিষ্ঠাতা স্বয়ং লেনিন। 
লেনিনের মৃত্যুর পর সোভিয়েত দেশের আভ্যন্তরীণ ও আন্তর্জাতিক 
পরিস্থিতির আমুল পরিবর্তন ঘটেছে। দেশের ভিতর ধনিকশ্রেণী 
নির্লোপ হয়েছে ; আন্তর্জাতিক ক্ষেত্রেও সোভিয়েত দেশ আজ আর 
দুর্বল, একক রাষ্ট্র নয়। ধনতান্ত্রিক অবরোধের কথা আজ অবাস্তব । 
ক্যুনিষ্ট কাগজেও একথা ন্বীকার করা হয়। উদাহরণস্বরূপ ব্রিটিশ 
কম্যুনিষ্টদের মুখপত্র “মার্কসিষ্ট কোয়ারটালি” কাগজে বর্তমান 
বৎসরের জুলাই সংখ্যায় প্রকাশিত একটি' প্রবন্ধ থেকে উদ্ধৃতি দেওয়া 
যেতে পারে £ 

প্রায় একই মর্মে বিবৃতি সোভিয়েত নেতাদের ভাষণ থেকেও উদ্ধৃত 
করা সম্ভব । অর্থাৎ, চীনদেশে ও পূর্ব ইওরোপে কম্যুনিষ্ট সরকার 
প্রতিষ্ঠিত হবার পর আস্তর্জাতিক পরিস্থিতির মৌলিক পরিবর্তন 

অনস্বীকার্য । আভ্যন্তরীণ ও আন্তর্জাতিক এই বিরাট পরিবর্তনের পর 
লেনিনবাদ ও লেনিন-প্রতিষ্ঠিত একনায়কতন্ত্র কায়েম রাখবার স্বপক্ষে 
স্যুক্তি অবশিষ্ট নেই। 

রাষ্ট্র সম্বন্ধে মার্ঝ'লেনিনের মৌল শিক্ষাও আজ বহু পরিমাণে 
অচল।। রাষ্ট্র শ্রেণী-সংগ্রামে হাতিয়ারমাত্র, অর্থাৎ ধনতান্ত্রিক রাষ্ট্র মজুর 
শ্রেণীর বিপক্ষে ধনিকশ্রেণীর হাতিয়ার, একথা মাক্সবাদ-লেনিনবাদের 
অন্যতম মূল প্রতিপাদ্য । শান্তিপূর্ণ গণতান্ত্রিক উপায়ে রাষ্ট্রের উপর 
মজুর অথবা জনসাধারণের আধিপত্য প্রতিষ্ঠা ধনিকশ্রেণী কখনই হতে 
দেবে না, বরং হিংসাত্মক বিপ্লবের পথে রাষ্ট্র-ক্ষমতা কেড়ে নিতে হবে, 
লেনিনবাদের এটাই অন্যতম মূল শিক্ষা । শ্রমিকশ্রেণী যতই সংখ্যা- 
গরিষ্ঠ ও দলবদ্ধ হোক-না কেন, রাষ্ট্রক্ষমতা শ্রমিকশ্রেণীর করায়ত্ত 
হবার সম্ভাবনা দেখা দিলে ধনিকশ্রেণী, অথবা ধনতান্ত্রিক রাষ্ট্রের 
শাসকগোষ্ঠী, সেই সংকটের মুহূর্তে গণতন্ত্র সম্পূর্ণ বিসজন দিয়ে নগ্ন, 
হিংসাত্মক দমননীতি অবলম্বন করবে, এই তত্বই লেনিনের উত্তরা- 
ধিকারস্ুত্রে কম্যুনিষ্টরা এতকাল প্রচার ও বিশ্বাস করে এসেছেন, 
এবং বিরোধী মতবাদকে অবাস্তব ও ত্বার্বুদ্ধিপ্রণোর্দিত “সংস্কারবাদ” 
আখ্যা দিয়েছেন। অথচ এই লেনিনীতত্বের সঙ্গে এ-যুগের এঁতিহাসিক 
অভিজ্ঞতার বৈসাদৃশ্য বারবারই চোখে পড়ে । ভারতবর্ষে অপেক্ষাকৃত 
শান্তিপূর্ণভাবে ক্ষমতা হস্তান্তরিত হবার পর কমুযুনিষ্টরা মিজেদের 
মতের সমর্থনে পর্যায়ক্রমে ছু'টি পরম্পরবিরোধী ব্যাখ্যার সাহায্য 
নিয়েছেন £ কখনও বলেছেন যে, ভারতবর্ষ প্রকৃত স্বাধীনতা পেয়েছে 
এ-কথা ষারা বলেন তার! প্রবঞ্চক, কারণ আপোষেরশ্পথে যে-আজাদী 
পাওয়া গেছে তা যথার্থ হতে পারে না ; আবার কখনও বলেছেন যে, 
আমরা যা-পেয়েছি সেটা স্বাধীনতাই বটে, তবে আপোষের পথে এটা 
পাওয়া গেছে এ-কথা ফাঁরা বলেন তার ভ্রান্ত অথর] মিথ্যাবাদী । 

অথচ স্বীকার কর! প্রয়োজন যে, ক্ষমতা বার্থ হস্তান্তরই হয়েছে, এবং 
অনেকটা অপ্রত্যাশিত শান্তিপূর্ণ উপায়েই এটা হয়েছে । বৃটেন ও 
অন্তান্ত কয়েকটি পাশ্চাত্যদেশের বর্তমানকালীন, আভ্যন্তরীন ইতিহাস 
এ-দ্িক থেকে আরও শিক্ষাপ্রদ । এ-সব দেশে রাষ্ট্রের উপর ক্রমশই 
শ্রমিকশ্রেণীর সুৃষ্পষ্ট প্রভাব প্রতিষ্ঠিত হয়েছে-_-অথচ গণতান্ত্রিক পথেই 
এই পরিবর্তন সাধিত হয়েছে । জার্মানীতে নাৎসীবাদের অভ্যুত্থান যেমন 
সত্য, বুটেন-স্ুইডেন-আমেরিকায় শ্রমিক সংগঠনের প্রভাবে রাষ্তীয় 
নীতির ও সমাজব্যবস্থার ক্রমপরিবর্তনও তেমনই সত্য; অভিজ্ঞতা 
হিসাবে কোনটিরই মুল্য কম নয়। এ-কথা ঠিক যে, লাঞ্ছিত মানুষের 
মানবিক অধিকার অর্জন কখনই শাসকগো্ঠীর কপার দ্বারা সম্ভব নয় ; 
সেজন্য সাংগঠনিক শক্তির প্রয়োজন সন্দেহাতীত-__ভারতবর্ষেও 
পাশ্ান্তাদেশেও । কিন্তু এই সাংগঠনিক শক্তি প্রবল হলে এবং 
রাষ্ট্রের চরিত্রগত পরিবর্তনের সম্তাবন৷ দেখা দিলেই শাসকশ্রেণী গণতন্ত্র 
বিসজ্ন দিয়ে নগ্ন দমননীতির পথ গ্রহণ করবে, এ-সিদ্ধান্ত সুত্র 
হিসাবে মেনে নেওয়া যায় না- সম্ভাবনার অন্যতম প্রান্ত হিসাবেই 
শুধু স্বীকার করা চলে । এ-বিষয়ে লেনিনীমত গণতান্ত্রিক সম্ভাবনাকে 
মূলে অন্বীকার করে পরিণামে বিপন্ন করেছে এবং ধনতান্ত্রিক দেশ- 
গুলিতে টত্বরতন্ত্রের অবশ্যাস্তাবিতার ভ্রমাত্মক কল্পনা কম্যুনিই্ট রাষ্ট্রে 
ত্বৈরাচারের শাস্ত্রীয় ভিত্তি রচনা করেছে । 

লেনিনের দেশে ও তৎকালে তার ম্ত প্রযোজ্য ছিল কিনা, সেটা 
আজ প্রশ্ন নয়। লেনিনী মতবাদ আজকের যুগে প্রযোজ্য কিনা, 
বর্তমান পরিস্থিতির সঙ্গে তার সামগ্রশ্ত আছে কিনা এবং গণতন্ত্রের 
ভিত্তি হিসাবে লেনিনবাদকে গ্রহণ কর] চলে কিনা, সেটাই বিচার্য । 
লেনিনের মতবাদ তৎকালীন পরিস্থিতি থেকেই উদ্ভূত; এবং পরি- 
স্থিতির আমুল পরিবর্তনের সঙ্গে সঙ্গে অন্যান্য নানা মতবাদের মত 
লেনিনী মতবাদ আজ অগ্রাহা। গণতান্ত্রিক আন্দোলনের নূতন 

সম্ভাবনার আবির্ভাবের পরও ধারা স্বৈরতন্ত্রী জারীয়-যুগের প্রভাবাক্রাস্ত 
লেনিনী মতবাদের প্রতি আহ্নগত্য প্রকাশে অটল, গণতান্ত্রিক 
আন্দোলনের উপধুক্ত মানসিক প্রস্ততি তাদের হয় নি এখনও _এ-কথা 
দুঃখের সঙ্গে স্বীকার করা ছাড়া গত্যন্তর নেই । 


ছয় 
মানুষের মুক্তির আদর্শ নিয়ে যে-আন্দোলনের প্রথম পদক্ষেপ 
স্বৈরোচারে সে-আন্দোলনের ক্রমপরিণতিলাভ আদর্শগতভাবে আন্দো- 
লনের শোচনীয় পরাজয়েরই জ্ঞাপন! । তবু এ-আশা হয়তো অলীক 
কল্পনা নয় যে, কোন এক অনিশ্চিত ভবিষ্যতে এই সোভিয়েত দেশে 
গণতন্ত্রের একটি নৃতন রূপ বিবতিত হবে । কোন সমাজব্যবস্থাই 
অক্ষয় নয়; বর্তমান সোভিয়েত সমাজব্যবস্থাও চিরস্থায়ী হবে না। 
সে-দেশেও মানুষের ধ্যানধারণা অচিস্তিত পথে রাষ্ত্রীয় বিধিনিষেধের 
উদ্ধত তজর্নীকে অমান্য করে অগ্রসর হবে; কালের জআোত তট 

পরিবর্তন করে নুতন জনপদের ভিতর দিয়ে প্রবাহিত হবে । 
সেই নূতন যুগের কোন অস্পষ্ট আভাসও কি আজ এ-তট থেকে 
পাওয়া যাবে? বহু সম্ভাবনাময় ভবিষ্যতের একটি সম্ভাবনাই শুধু 
এখানে নির্দেশ করব । মাক্সীয় চিস্তায় রাষ্ট্রবিহীন সমাজের একটি 
ইঙ্গিতময় কল্পনা আছে। মার্সের “বৈজ্ঞানিক' “মতবাদ যেদিন 
. ষুগ্লচিহিমত বলে পরিত্যক্ত হবে, তার আদর্শ হয়তো সেদিনও সোভি- 
য়েত সমাজের বিবর্তনকে প্রভাবান্বিত করবে । নৈরাষ্ট্রবাদী কল্পনার 
বাস্তবে রূপায়ণ অনিশ্চিত হ'লেও তার পূর্ববর্তী ধাপ হিসাবে শাসক- 
দলের বিলোপ এবং শাসনব্যবস্থায় সমাজের করৃত্বস্থাপনের দাবি 


একদিন সোভিয়েত দেশে গণদাবিতে পরিণত হতে পারে । কম্যু- 
নিষ্টদলের ক্রমবিলোপের পথে দলোত্তর গণতন্ত্রের প্রতিষ্ঠাই হয়তো 
সোভিয়েত রাজনৈতিক ক্রমবিকাশের পরবর্তী উচ্চতর ধাপ। দলীয় 
শাসনমুক্ত সেই সোভিয়েত সমাজে সাংস্কৃতিক সংগঠনের স্বাধীনতা 
অবাধ হবে ; মাক্সবাদ-লেনিনবাদ রাষ্ট্ররক্ষিত গৌড়ামির মর্যাদাচ্যুত 
হবে ; এবং গণপরিষদে রোজা লুঝ্েমবুর্গ কল্পিত অবাধ মতবিরোধের 
ভিতর দিয়ে রাষ্ত্রীয় নীতি নিধ্ররিত হবে । এটা অবশ্য সম্ভাব্য 
ভবিষ্যতের একটি আদরশাকিত চিত্রমাত্র। এই বাঞ্চিত পরিণামের 
পথে কম্তুনিষ্ট আন্দোলনের অগ্রগতিকে ত্বরান্বিত করা সম্ভব আজকের 
সোভিয়েত একতান্ত্রিক শাসনের প্রতি সমর্থনজ্ঞাপনের ভিতর দিয়ে 
নয়, বরং ব্যক্তিগত বৈরভাবমুক্ত শুভেচ্ছা-প্রণোদিত শান্তিপূর্ণ অথচ 
অনমনীয় বিরোধিতার ভিতর দিয়েই । 


১৯৫৬ 

গণতন্ত্রের আধ্যাত্মিক ভিত্তি 


॥ এক ॥ 


যে-শাশ্বত ধর্মে রবীন্দ্রনাথের আস্থা ছিল সেই নিশ্ছিদ্র বিশ্বাস 
এ-যুগে ছুর্পভি। এই বিশ্বাসভঙ্গের পটভূমিকার প্রতি সংক্ষেপে দৃষ্টি 
আকর্ষণ করা বর্তমান প্রবন্ধের মূল বক্তব্যের পক্ষে প্রয়োজন । 

মধ্যযুগীয় ধর্ম শুধু কয়েকটি আধ্যাত্মিক তত্বে সীমায়িত ছিল না; 
সামাজিক আচার-বিচার, অনুষ্ঠান-প্রতিষ্ঠানের ভিতর দিয়ে তার 
অস্তিত্ব ঘোষিত হয়েছে । বিভিন্ন সমাজ ও গোষ্ঠীর রীতিনীতিতে 
পার্থক্য যদিও প্রাচীনকাল থেকেই সুস্পষ্ট, এবং ব্যবসাবাণিজ্যের 
মাধ্যমে ও পর্যটকদের বিবরণে এই পার্থক্যের প্রতি যদিও তৎকালীন 
মানুষের দৃষ্টিও আকথ্িত হয়েছে, তবু কোনো বিশেষ সমাজের 
রীতিনীতিতে যতদিন পরিবর্তন প্রকট হয়ে ওঠে নি ততদিন সেই 
সমাজের মানুষের পক্ষে নিজস্ব আচার-বিচারের শ্রেষ্ঠতায় বিশ্বাস 
স্থাপন করা কঠিন হয় নি। বরং বিশেষ ব্যক্তি বা বংশের আয়ুব্বল্লতার 
তুলনায় প্রাচীন বিধি-নিষেধের স্মরণাতীত যুগে উত্তপত্তি ও অব্যাহত 
প্রতিষ্ঠায় সেদিন এমনই একটা অবিনশ্বরতার অঙ্গীকার ছিল যে, 
শাস্ত্রীয় সত্যের প্রতি সন্দেহ প্রকাশ-_-আকাশের গায়ে থুতু দেবার 
মতই হাস্যকর প্রয়াস মনে হয়েছে। 

একই সমাজের বিভিন্ন স্তরে রীতিনীতির পার্থক্য প্রাচীন যুগেও, 
চোখে পড়ে । কিন্তু বিভিন্ন স্তরের মানহ্নষের ভিতর সম্পর্ক সামাজিক 
অনুষ্ঠান-প্রতিষ্ঠানে যথাযথভাবে নির্ণীত ছিল; আর একই মানুষের পক্ষে: 


৪২ 


এক স্তর থেকে অন্য স্তরে উত্তীর্ণ হওয়া সহজ ছিল না। অর্থাৎ, কোনো 
ব্যক্তিবিশেষের স্থান অথবা অধিকার সংক্রান্ত বিষয়ে সন্দেহের অবকাশ 
সামান্যই ছিল। আধুনিক যুগে সামাজিক পরিবেশে যে দ্রুত পরিবর্তন 
দেখা দিয়েছে তার একটি প্রধান বৈশিষ্ট্য এই যে, সমাজের বিভিন্ন 
স্তরের ভিতর যে ছুর্লজ্ঘ্য ব্যবধান বিশেষতঃ মধ্যযুগে গড়ে উঠেছিল 
আজ সে-ব্যবধান ভেঙ্গে যাচ্ছে । একই লোকের পক্ষে সাজের এক 
স্তরে জীবন শুরু করে ভিন্ন স্তরে অতিক্রান্ত হওয়া আধুনিক সমাজে 
সাধারণ ঘটনা হয়ে দাড়িয়েছে । এ অবস্থায় একই লোক জীবনের 
বিভিন্ন অধ্যায়ে বিভিন্ন আচারে অভ্যস্ত ও বিভিন্ন বিচারে বিশ্বাসী 
হবার প্রয়োজনের সন্মুখীন। সামাজিক ভাঙা-গডার ষুগে আচার- 
বিচারের সনাতনত্বের চেয়ে তার আপেক্ষিকতাই যদি ব্যক্তির চেতনায় 
তীক্ষ হয়ে ওঠে তবে তাতে আশ্চর্য হবার কিছু নেই। 

আধুনিক বুদ্ধিজীবি শ্রেণীর একটা বৈশিষ্ট্য এ-দ্রিক থেকে লক্গণীয়। 
পণ্ডিত মহলে শাস্ত্রের ব্যাখ্যা সংক্রান্ত নানা তর্ক-বিতর্ক সত্বেও এ-কথা 
বলা চলে যে, মধ্যযুগীয় বুদ্ধিজীবিশ্রেণী এঁতিহ্োর বাহক ছিলেন । 
শাস্ত্রের শ্রদ্ধান্থিত ব্যাখ্যা, প্রচলিত সমাজনীতির স্বপক্ষে যুক্তিতর্কের 
অবতারণা, এবং পাণ্ডিত্যের সহায়তায় সাধারণ মাহৃষের মনে এই 
নীতিগুলি সম্বন্ধে একটা ভীতিমিশ্রিত ভক্তির ভাব স্থৃষ্টি করা মধ্যযুগীয় 
বুদ্ধিজীবীর প্রধান কর্তব্য ছিল। মধ্যযুগীয় বুদ্ধিজীবীর প্রায় সকলেই 
সমাজের একই স্তরের বাসিন্দা ছিলেন। উদাহরণস্বরূপ এদেশের 
ব্রা্মণ্য শ্রেণীর উল্লেখ করা যেতে পারে । এ-ফুগের বুদ্ধিজীবীরা কিন্ত 
সমাজের নানা স্তর থেকে এসেছেন। এদের ব্যক্তিগত অভিজ্ঞতা 
সামাজিক পরিবেশ ও এঁতিহাগত পটভূমিকা এক নয়। এ-বিষয়ে 
আধুনিক সমাজতাত্বিকদের এবং বিশেষত স্থপপ্ডিত মানহাইমের চিন্তা- 
ধারা অন্ধাবনযোগ্য ৷ বিভিন্ন মতবাদ ও দৃষ্টিকোণের দ্বন্ব আধুনিক 

বুদ্ধিজীবী মহলের একটি প্রধান বৈশিষ্ট্য । মধ্যযুগে জ্ঞানার্জনের 
রাজপথ হিসাবে বিবেচিত হয়েছে, শ্রদ্ধা; আর আধুনিক যুগে” 
সন্দেহ। 

এ-ফুগের সন্দেহ প্রবণতা শুধু আচার বিচারের বিশ্লেষণেই সীমাবদ্ধ 
নয়। সত্য, ন্যায় ইত্যাদি মৌল আদর্শ সম্বন্ধেও এ-যুগের মনে 
অবিশ্বাস প্রবল । অর্থাৎ, নের্যক্তিক সত্য এবং নিরপেক্ষ ন্যায়ের 
সম্ভাবনা সম্ন্ধেও অনেকে সন্দিহান। নিশ্চিত জ্ঞানের সম্ভাবনাকে 
সন্দেহ করেই আধুনিক দর্শনের একটি প্রধান ধারা শুরু হয়েছে। 
আরও লক্ষণীয় আধুনিক মনস্তাত্ত্বিক ও সমাজতাত্বিক বিশ্লেষণের 
বিশেষ ঝোঁক । এ-যুগের মনস্তাত্বিক বোঝাতে চেয়েছেন যে» 
ব্যক্তির বিশ্বাস ও ব্যবহার অনিবার্ধভাবে তার অবদমিত বাসনার দ্বারা 
নানা জটিলপথে নিয়ন্ত্রিত । ব্যক্তির চিস্তায় অবচেতন কামনার 
প্রভাব এমনই ওতপ্রোত যে তাতে কোনো নিরপেক্ষ সত্যের প্রতিফলন 
আশা করা বাতুলতা। নিরপেক্ষ ম্যায় সম্বন্বেও এই একই কথা 
প্রযোজ্য ৷ ফ্যাশি-বাদী বিশ্বাস করেন যে, মানুষের ইতিহাসে প্রধান 
ঘটনা. জাতির সঙ্গে জাতির সংগ্রাম । এই সংগ্রাম যখন প্রত্যক্ষ নয়, 
আপাতদৃষ্টিতে যখন আন্তর্জাতিক শাস্তি রক্ষিত, তখনও ভিতরে ভিতরে 
যুদ্ধেরই আয়োজন চলে ; আর যুদ্ধই যদ্দি ইতিহাসের মুল উপাদান 
হয় তো ন্যায়ের কোনো নিরপেক্ষ আদর্শের কথা বলা হাস্যকর 
জাতীয় শক্তি বৃদ্ধির জন্য কোনো উপায়ই অন্যায় নয়। মার্সবাদী 
দৃষ্টিতেও মানুষের ইতিহাস সংগ্রামেরই ইতিহাস, শ্রেণী-সংগ্রামের | 
প্রতিটি শ্রেণী সেই নীতির দ্বারাই চালিত হয়ে থাকে, যাতে তার স্বার্থ 
রক্ষিত হয়। শ্রেণীবিভক্ত সমাজে হ্যায়ের কোনো শ্মশ্বাত আদর্শের 
কথা বলা ভাবালুতা । সত্য সম্বন্ধে মার্সীয় দর্শনে একটা দ্বিধা লক্ষ্য 
করা যায়। কর্ধক্ষেত্রে যে-মতটির প্রভাব বেশী তা এই যে, প্রতিটি 


শ্রেণী সত্য হিসাবে ভাই গ্রহণ করে থাকে যাতে তার স্বার্থ সিদ্ধ হয় ; 
এবং এই দ্বদ্ধের উধ্র্ধে কোনো নিঃশ্রেণীয় সত্যের কল্পনা, বিশেষত 
সমাজ বিজ্ঞানের ক্ষেত্রে, ছলনা মাত্র । 


| ছুই ॥ 


এবিষয়ে কোনো সন্দেহ নেই যে, সত্যের যে-রূপ ব্যক্তিবিশেষের 
কাছে প্রত্যক্ষ তা সেই ব্যক্তির মানসিক গঠন ও সামাজিক পরিস্থিতি 
দ্বার প্রভাবাদ্িত হ'য়ে থাকে । আর যদিও একই শ্রেণীভুক্ত বিভিন্ন 
ব্যক্তির মানসিক ও আধ্যাত্মিক সমস্যা বিভিন্ন তবু এ-কথা স্বীকার্য 
যে, ব্যক্তির বৈষয়িক স্বার্থ বুপরিমাণে শ্রেণীস্বার্থের অন্তভূক্ত এবং 
ব্যক্তির দৃষ্টিকোণ শ্রেণীয় দৃষ্টিকোণের প্রভাব প্রায়শ লক্ষণীয় । 

কিন্তু “শ্রেণী সত্য” বলে কোনো সত্য নেই। এ-বিষয়ে সিডনি 
হুকের মন্তব্য স্মরণীয় । শ্রেণী সত্য বলে কোনো বস্ত নেই ; শ্রেণীগত 
স্বার্থে সত্যের বিকৃতি বা অপলাপ আছে মাত্র। যেমন সত্যের 
শ্রেণীগত বিকৃতি আছেঃ ম্যায়েরও তেমনই | কিন্তু সত্য ও ন্যায়ের 
এই শ্রেণীগত বিকৃতি স্বীকার করতে হলেও শ্রেণীন্বার্থের উত্বে সত্য 
ও স্যায়ের একটি আদর্শগত প্রতিষ্ঠা স্বীকার করা প্রয়োজন | ক্যাশি- 
বাদ অথবা উগ্র জাতীয়তাবাদ সম্বন্ধেও একই কথা প্রযোজ্য । অর্থাৎ 
যেমন শ্রেণীস্বার্থে তেমনই জাতীয় স্বার্থেও সত্য ও ন্যায়ের অপলাপ 
সম্ভব, কিন্তু সত্য ও স্যায়ের আদর্শগত প্রতিষ্ঠা জাতীয় স্বার্থের উধ্বে। 
হিটলারের অক্্রীয়৷ দখলে জাতীয় ন্যায়ের কোনো নূতন আদর্শ প্রতিষ্ঠিত 
হয় নি; ম্যায়ের আদর্শ জাতীয় স্বার্থ দ্বারা অপমানিত হয়েছে মাত্র । 
স্বেচ্ছাচারীর স্বেচ্ছাচারিতায় গ্যায়ের অপলাপ ঘটে মাত্র, ব্যক্তিগত 

ম্যায়ের কোনো নৃতন উদাহরণ প্রতিষ্টিত হয় না। মানুষ হিসাবে; 
প্রতি মানুষের আত্মোন্নতির সমানাধিকারের যে-নীতি যুগ-যুগ ধরে 
ছুর্বলের ছুর্বলতা ও ক্ষমতাবানের ক্ষমতা দ্বারা খণ্ডিত হওয়া সত্ত্বেও 
সর্বহুগের আদর্শবাদীদের চিন্তায় বার বার ফিরে এসেছে, সেই সর্ব- 
মানবিক নীতির সঙ্গে সামঞ্জস্তের পরিমাপেই কোনো বিশেষ স্থান-কাল 
নিবদ্ধ বা রাজশক্তি নির্ধারিত বিধির নৈতিক মূল্যায়ণ সম্ভব 1 

ব্যক্তি বা গোষ্ঠীর সংস্কার অথবা স্বার্থ নিরপেক্ষভাবে সত্য ও 
ন্যায়ের শাশ্বত প্রতিষ্ঠা আছে, এ-বিশ্বাস যে-সমাজে চূর্ণ হয়ে যায় সে 
সমাজ ক্রমশ চূড়ান্ত ব্যক্তিকেন্দ্রিকতা অথবা রাষ্ট্রীয় স্বৈরাচারের দিকে 
এগিয়ে' যায়। যদি ব্যক্তিনিরপেক্ষ কোনো সত্য না থাকে প্রতিটি 
ব্যক্তিই তবে অভিজ্ঞতার এমন একটি দ্বীপযার সঙ্গে অন্ত কোন 
দ্বীপের কোনো সেতুবন্ধন নেই । এমনই একটা ধারণার বশে আধুনিক 
শিল্পসাহিত্যের কোনো কোনো মহলে একটা অহংকেন্দ্রিক ছুর্বোধ্যতার 
দিকে ছুনিবার বঝৌক লক্ষণীয়। শিল্পের ক্ষেত্রে এই ঝৌক যে-যে 
সমাজে বেশীদূর ব্যাপ্ত হয়েছে সাধারণত সেই সেই সমাজে আবার 
এক ধরণের “বোহেমীয়” বিশৃঙ্খলার দিকেও ঝৌক দেখা গেছে। 

সমস্যা অবশ্য এখানেও শেষ হয় না। মানুষের সঙ্গে মানুষের 
মনের সম্পর্ক স্থাপন শুধু ব্যবহারিক স্বার্থের খাতিরে নয়, মনের স্বাস্থ্য 
ও সমগ্রতার জন্যাই একান্ত প্রয়োজন । সমাজে পারস্পরিক সাহিত্যের 


00০ সস -, 


্ একথা অবশ্ত বল! যেতে পারে যে. সত্যেরও প্রকারভেদ আছে। কিস্ত 
তা সত্যেরই প্রকার তেদ ; অর্থাৎ, প্রকারের বিভিন্নতার আরোপস্থল হিসাবে 
একটি পর! সত্তার ধারণা শ্বীকার্য | এবিষয়ে মতবিরোধের অবকাশ থাকলেও 
বর্তমান প্রবন্ধের মূল বক্তব্য এই বাদ-বিসংবাদের উপর নির্ভরশীল মনে হয় না। 
অর্থাৎ শ্রেণীগত বা জাতীয় স্বার্থকে কেন্দ্র করে যে-্বন্ব তার মূলে আছে 
সত্যের নয়, অসত্যের প্রকারভেদ | সত্য নিঃশ্রেণীয় ; সত্য মানবিক। 

ভিত্তি যখন চূর্ণ হবার সম্ভাবন! দেখা দেয় তখন আদিম বন্য সংহতির' 
ভিতর আশ্রয়হীন মানুষের মনকে আহ্বান করা সহজ হয়। এমনই' 
একটা হিং সংহতির অভিব্যক্তি হিসাবেই জার্মানীতে নাৎসীবাদের: 
আবির্ভাব । আধুনিক একনায়কতন্ত্র শুধু শাসন ব্যবস্থার একটা বিশেষ 
রূপ নয়। ব্যক্তি ও সমাজের আধ্যাত্মিক সম্বন্ধ সম্পর্কে একটি বিশেষ' 
ধারণার উপর আধুনিক সাবিক রাষ্ট্রের প্রতিষ্ঠা । 

গান্ধীজী আইন অমান্য আন্দোলন করেছিলেন, কারণ রাষ্ট্রের 
প্রতি আনুগত্যের চেয়ে স্ায়ের প্রতি আন্বগত্যকেই তিনি উচ্চতর' 
কর্তব্য বলে বিশ্বাম করতেন। রাষ্রের বিশেষ বিধিকে অতিক্রম 
করেও সত্য, ন্যায় ইত্যাদির একটা! স্বাবলম্বী প্রতিষ্ঠা আছে বলেই 
অবস্থা বিশেষে রাষ্ট্রকে অমান্য করবার নৈতিক অধিকারও আমাদের' 
আছে। আধুনিক সাবিক রাষ্ট্রে সত্য ও ন্যায়ের এই আগ্য প্রতিষ্ঠা: 
অস্বীকৃত। অবশ্য আইন অমান্য করবার অধিকার আত্মরক্ষার 
খাতিরে কি সাবিক, কি গণতান্ত্রিক কোন রাষ্থ্রই স্বীকার করে নিতে 
পারে না। কিস্ত গণতান্ত্রিক রাষঙ্রে বিবেকভিত্তিক আপত্তি বা 
অনহযোগ (০০0080101)6109073 ০01১1901101) গ্রাহ্হ করবার এবং 
রাজনৈতিক বন্দীদের সাধারণ অপরাধীদের তুলনায় একটা বিশেষ 
মর্যাদা দেবার দিকে যে ঝৌক আছে, আধুনিক সাবিক রাষ্টে তার: 
বিপরীত . ঝোকই প্রকট । রাজনৈতিক বন্দীরাই সাবিক রাষ্ট্রে 
ধিকুততম অপরাধী এবং বিরোধীদের দকল নৈতিক মর্যাদা কেড়ে 
নিয়ে তাদের চরিত্রে কলঙ্ক লেপন করবার সযত্ব চক্রান্ত আধুনিক 
সাবিক আন্দোলনের নীতিবিশেষ ৷ বলাবাহুল্য যে, বহু তথাকথিত 
গণতান্ত্রিক রাষ্ট্রও আজ সাবিক আন্দোলনের এই দ্বণ্য নীতির প্রভাবে 
আক্রান্ত । 

এ-প্রসঙ্গে আরও লক্ষ্য করা যায় যে, সাব্বিক রাষ্ট্রের অধিনেতারা, 

- নিজেদের স্বার্থ অনুযায়ী «সত্য” উদ্ভাবন করতে দ্বিধা করেন না। 
: নাৎসী জার্মানীর অগ্যতম অধিনেতা হিমলারের একটি উক্তি এখানে 
উদ্ধৃত করা অসঙ্গত হবে না । হিমলার বলেছিলেন £ 

হিমলার এখানে সত্যের বাস্তবতা সম্বন্ধে আধুনিক অবিশ্বাসকেই 
সত্যের ইচ্ছাকৃত বিকৃতির স্বপক্ষে যুক্তি হিসাবে ব্যবহার করেছেন । 
বৈজ্ঞানিকরাও যখন সত্যজ্ঞানে পৌছতে পারেন না, তাদের পূর্বকল্পিত 
ধারণার যখন কিছুদিন পর পরই পরিবর্তন ঘটে, তখন বিজ্ঞানবিরোধী 
একটা তত্বকে, অর্থাৎ মিথ্যা বলে প্রমাণিত একটা তত্বকেও, জাতীয় 
স্বার্থে সত্য বলে স্বীকার করে নিতে ক্ষতিকি! কম্যুনিষ্ট শাসিত 
সোভিয়েত দেশেও একই হুূর্লক্ষণ বারবার দেখা গেছে। ব্যক্তিগত 
বা দলীয় স্বার্থে ইতিবৃত্তকে মিথ্যা ভাষণে পরিণত করতে কম্যুনিষ্ট 
নেতারা ইতস্তত করেন নি। 

পোলানীর একটি উদ্ধৃতি দিয়ে এই অধ্যায়টি শেষ করা যেতে 


পারে । 
£1179 60081165115 1010 ০01 0109 96869 821599 102109117 

1]1)6 [,9010 01 [,17১91)).- _অর্থাৎ যদি রাষ্ট্রের উধের্ব এমন কোনো 
আদর্শ না থাকে যে আদর্শের সেবায় জীবন উৎসর্গ করা যায়, 
তা৷ হলে সর্বধর্ম পরিত্যাগ করে রাষ্ট্রের শরণার্থা হওয়া ছাড়া গত্যন্তর 
থাকে না। আর সত্যের যদি কোনো তৎপ্রতিষ্ঠা না থাকে, তা 
হলে রাষ্ট্রের সিদ্ধান্ত অন্ন্যায়ী “সত্য” নির্ধারিত করা অযৌক্তিক 
বিবেচিত নাও হতে পারে । 


॥ তিন ॥ 


সত্যের সাশ্রয়ী প্রতিষ্ঠায় বিশ্বাস এক জিনিষ; আর সেই সত্য 
কোনো! শান্ত্রবিশেষে সীমিত, অথবা কোনে! বিশেষ সমাজব্যবস্থায় 
সিংহাসনারূঢ়, এ-সিদ্ধাস্ত ভিন্ন জিনিষ। এই দ্বিতীয় সিদ্ধান্তটিই 

মধ্যযুগীয় বিশ্বাসের অন্তভূক্ত। এই মধ্যযুগীয় বিশ্বাসে ফিরে যাওয়া 
আজ না-প্রয়োজনীয়, না-বাঞ্নীয় ৷ 

এ-কথা ত্বীকার করে নিতে বাধা নেই, বরং শ্বীকার করে 
নেওয়াই বাঞ্ছনীয় যে, সত্যের প্রকাশ বিচিত্র, এবং তার আংশিক' 
উপলব্ধিও মিথ্যার প্রলেপে আচ্ছন্ন হবার নিয়ত সম্ভাবনা । আধুনিক 
মনোবৈজ্ঞানিক ও সমাজবৈজ্ঞানিক বিশ্লেষণ এদিক থেকেই আমাদের 
আত্মজ্ঞান ও সত্যজ্ঞান বাড়াবার পথে সহায়ক । যে কোনে ব্যক্তির 
সত্যোপলব্ধিতে সত্যানতের মিশ্রণ অবশ্যন্তাবী বলেই স্বাধীন মভ 
প্রকাশ ও আলোচনার গণতান্ত্রিক অধিকার সত্যের পথে সহায়ক । 
অর্থাৎ, যে-হেতু কোনো! সাময়িক সিদ্ধান্তেই সমগ্র সত্য বিধৃত হতে 
পরে নাঃ অতএব বিভিন্ন, এমন কি পরস্পরবিরোধী, নানা সিদ্ধান্তের 
সহসত্/ এবং ঘাত-প্রতিঘাতের ভিতর দিয়ে পুর্ণতর সত্যের দিকে 
অগ্রসর হবার চেষ্টাই সমাজে প্রত্যাশিত ও বাঞ্ছনীয় । 

ধনতান্ত্রিক সমাজেও যেমন, সমাজতান্ত্রিক সমাজেও তেমনই 
মিথ্যাকে রোধ করবার নামে স্বাধীন আলোচনার পথ রুদ্ধ করলে 
তাতে সত্যকেই রোধ করা হবে। অনুন্নত উপজাতীয় (681) 
সমাজব্যবস্থায় একটা স্বতস্ফুর্ত সামাজিক এঁক্যবোধ লক্ষ্য করা যায়। 
এই উপজাতীয় একতাবোধের প্রতি মানুষের একটা স্বাভাবিক আকর্ষণ 
আছে । বিশ্বাস করতে ভালো লাগে যে, ব্যক্তিগত সম্পত্তির অবসানে 
আবারও আমরা দন্দমুক্ত সেই সহজ এক্যভাবে বা তার কোনো 
বিকল্পরূপে ফিরে যেতে পারব । কিন্তু সামাজিক ও মানসিক দীর্ঘ 
বিবর্তনের ফলে মানুষ আজ কর্মে ও চিন্তায়, সাধ্যে ও অন্কুশীলনে 
এতো বিভক্তিকৃত যে, উপজাতীয় এক্যের আদর্শে প্রত্যাবর্ন আজ 
অসম্ভব । আধুনিক সমাজে তাই শিল্প, সাহিত্য, রাজনীতি এবং 
জীবনচর্যার অন্যান্য সকল ক্ষেত্রেই অভিজ্ঞতার বিচিত্র ও বিভিন্নমুখী 

প্রকাশ স্বাভাবিক । বিভিন্ন বৃত্তি, পরিস্থিতি অথবা চৈতন্যের বিভিন্ন 
স্তরে ধাদের অবস্থান তাদের ভিতর মত ও নীতির মৌলিক দন্ৰ 
আজকের জটিল সমাজে অস্বাস্থ্যের নয়, বরং স্বাভাবিক স্বাস্থ্যের 
লক্ষণ । ভয়ে, সাময়িক উত্তেজনায়, অথবা আত্মবিশ্বাসের একান্ত 
অভাবে যখন মানুষ চিন্তাশঞ্জি হারিয়ে ফেলে, তখনই শুধু এই দ্বন্দের 
সাময়িক নিবতন সম্ভব । যদ্দি গণতান্ত্রিক অধিকার বাহৃত স্বীকৃত 
থাকা সত্বেও কোনো সমাজে আজ নীতির ক্ষেত্রে মতৈক্য ও বিচারের 
ক্ষেত্রে মৌলিক ছন্দ উচ্চারিত না হয়, তা হলে সে সমাজ--অস্ুস্থ 
সমাজ ; আর যে রাষ্ট্র মতের মৌলিক ছন্দ উচ্চারণ করবার অধিকার 
কেড়ে নিয়েছে, সে-রাষ্ট্র সমাজের নৈতিক ভিত্তিকেই বিপন্ন করেছে । 

দ্বন্দের অধিকার মৌলিক ; কিন্তু গণতান্ত্রিক সমাজে বিশ্বাসেরও 
স্থান আছে। গণতান্ত্রিক স্বাধীনতার আধ্যাত্মিক ভিত্তি হিসাবে এক্য 
বাঞ্তনীয় এই একটি বিশ্বাসে যে, সমস্ত ছন্দ এবং বিভিন্নমুখী অন্বেষণের 
লক্ষ্য হিসাবে এমন একটি সত্য বস্ত আছে যা অনন্তরূপী হয়েও 
স্বপ্রতিষ্ঠিত। কারণ, এ বিশ্বাস যদি না থাকে তা হলে সমস্ত বাদ- 
প্রতিবাদই শুধু নিরর্থক কোলাহল ; এবং এমন একটা নিরর্থক ব্যাপার 
যদি কোনো রাষ্ট্র সাময়িক স্বার্থের প্ররোচনায় অত্যন্ত উপেক্ষার সঙ্গে 
নিয়ন্ত্রিত করতে উদ্যত হয় তো তাকে দোষ দেওয়া যায় না। 

বস্তুত আধুনিক একদলীয় বা অধিনায়কতান্ত্রিক সমাজে সত্য ও 
ন্যায়ের আদর্শের প্রতি ছু'টি বিপরীত ধারণার যুগ্ম প্রতিষ্ঠা দেখা যায়। 
সাধারণ কমীকে এই প্রাচীন উপজাতীয় বিশ্বাসে দীক্ষিত করা হয় যে, 
গোষ্ঠীর নেতা! অথবা! নেতৃস্থানীয় শাসকমণ্ডলী অন্রান্ত, সত্যদ্রষ্টান্যরূপ ; 
আর নেতৃস্থানীয়েরা বিশ্বাস করেন যে সত্য বলে কোনো বস্ত নেই, 
রাষ্ট্রের স্বার্থ অনুযায়ী সত্য-মিথ্যার নিধণরণই সঙ্গত রাজনীতি । গণ- 
তান্ত্রিকের কত'ব্য এই ছই ভ্রাস্তির অবিরাম বিরোধিতা ৷ সত্যের 

ভিত্তি সাময়িক স্বার্থে নয়; আবার মত্য কোনো নেতৃবিশেষে মুতিমান 
বা শান্ত্রবিশেষে সীমায়িতও নয়। মানুষের সঙ্গে মানুষের স্বাজাত্য- 
বোধের যে-প্রেরণা মানুষের প্রকৃতিগত, সেই এষণ! আজ পরিতৃপ্ত হতে 
পারে শুধু এমন কোনো সাম্যবাদী সমাজে যেখানে মানুষের এঁক্যের 
প্রতিষ্ঠাভুমি কোনো প্রত্যক্ষ শাস্ত্রে অথবা৷ সর্বন্বীকৃত নেতৃত্বে নয়, বরং 
মানুষের সঙ্গে মানুষের সমান অধিকারের শ্বীকৃতিতে এবং এই মৌল 
উপলব্ধিতে যে, যে-সত্যকে বনু মানুষ বহুভাবে অন্বেষণ করছে সেই 
সত্যই মানুষকে ব্যক্তি, গোষ্ঠী শ্রেণী অথবা জাতি হিসাবে বিচ্ছিমনতা 
থেকে উদ্ধার করে একটি বৃহৎ সামান্তে প্রতিষ্ঠিত করে। 


সমবায়ের পথ 


এদেশে অবশেষে শিল্পবিপ্রব মনে হয় সত্যি শুর হল। এগিয়ে- 
যাওয়া অন্যান্য দেশগুলির শিল্প-বিপ্রবের আদিপর্বের দিকে এ-সময়টায় 
আমাদের চোখ পড়াই স্বাভাবিক । আর তারের অভিজ্ঞতা থেকে 
উপকৃত হবার চেষ্টাও সমান স্বাভাবিক । কিন্ত কোনো ছু'টে৷ দেশের 
অভিজ্ঞতাই অভিন্ন হয় না । তা ছাড়া আমাদের দেশের সঙ্গে অন্যান্ 
দেশের একটা বিশেষ পার্থক্য আছে। উনিশ শতকে যে-সব দেশে 
শিল্প-বিস্তার সাধিত হয়েছে সে-সব দেশে গণতান্ত্রিক প্রতিষ্ঠানগুলি 
আধুনিক রূপ ধারণ করেছে শিল্লোন্নয়নের অনেকটা প্রাগ্রসর পর্য্যায়ে । 
যেমন ইংলণ্ডে গণভোট যখন প্রতিষ্ঠিত হল ততদিনে শিল্পোন্নয়নের 
বনিয়াদ সে-দেশে বেশ পাকা হয়ে গেছে । এ-দেশে অবস্থাটা ভিন্ন । 
আমাদের শিল্পবিপ্রবের গোড়াতেই আমর! শুরু করছি গণতান্ত্রিক 
বিপ্লবের প্রাগ্রসর ফলম্বরূপ কয়েকটি প্রতিষ্ঠান নিয়ে । কাজেই 
উনিশ শতকের অভিজ্ঞতা থেকে আমাদের পথ নির্ণয় করা চলে না। 
এই .পার্থক্যের কথা স্মরণ রেখে শিল্পোন্নয়নের কয়েকটি মূল 
সমস্যার প্রতি এবার দৃষ্টি নিবদ্ধ করা যাক। সমস্াগুলি অবশ্য 
বহুবিধ । কিন্তু আমাদের মূল বক্তব্য পরিস্ফুট করবার জন্য এই বহু-র 
ভিতর একটি সমস্যার এবং তারও একটিমাত্র দিকের আলোচনাই 
যথেষ্ট হবে। এই বিশেষ সমস্যাটি হল সামাজিক পুজি বৃদ্ধি 
সংক্রান্ত । আধিক উন্নতির জন্য দেশের উৎপাদন ক্ষমতা বাড়ানো 
প্রয়োজন ; অর্থাৎ, সামাজিক পুজিবৃদ্ধির দিকে অর্থ বিনিয়োগ বরা 
আবশ্যক । শিল্পে পশ্চাৎপদ দেশগুলিতে দেখা যায় যে জাতীয় 

আয়ের শতকর৷ পাঁচ ভাগের মত পুজিবৃদ্ধির কাজে লাগানো হচ্ছে; 
অন্যদিকে উন্নত দেশগুলিতে জাতীয় আয়ের বারো, পনের এমন কি 
বিশভাগ বাচ্ছে নীট পু'জি সৃষ্টিতে । তা হলে বলা যায় যে, পু'জি স্যষ্টির 
হারটা আয়ের শতকরা পাঁচ ভাগ থেকে কি করে পনের ভাগে তোলা 
যায়__এটাই হল আথিক উন্নতির প্রথম পর্যায়ের একটি মূল সমস্যা । 
একবার শতকরা পনের ভাগে তুলতে পারলে তারপর সমস্যা অনেকটা 
সহজ হয়ে আসে । তার আগে পর্য্যন্ত আয়ের একটা ব্রমবদ্ধমান 
ংশ জীবিকা থেকে সরিয়ে রাখতে হয় পু'জিবৃদ্ধির খাতিরে, অর্থাৎ 
আয় যতটা বাড়ে জীবিকার মান ততটা বাড়ানো চলে না। অথচ 
একই সময়ে শিল্পোন্নতির সঙ্গে সঙ্গে নানা নূতন সামগ্রীর সঙ্গে লোকের 
পরিচয় ঘটে । আর ভোগের বাসনা বেড়েই চলে । সমস্যাটা কঠিন 
বটে £ একদিকে আথিক উন্নতির জন্য জীবিকার আশু উন্নয়ন ঠেকিয়ে 
রেখে সঞ্চয় এবং পুজি বিনিয়োগ বাড়ানো প্রয়োজন, অন্যদিকে শিল্প- 
প্রসারের সঙ্গে সঙ্গে ভোগের আকাঙ্ষা দ্রুত বাড়বার দিকে ঝোঁক 
দেখা দেয়। এই ছুই বিপরীত ঝৌকের ভিতর সাম্য প্রতিষ্ঠা কঠিন । 
আর যে-দেশে গণতন্ত্রের বালাই নেই, বা গণতান্ত্রিক শক্তি হুর্বল, 
সে-দেশে এই সমস্যার যে-সমাধান ভাবা যায় গণতান্ত্রিক দেশে 
সে-সমাধান ভাবা ঘায় না। 
ইংলগ্ডে শিল্পবিপ্রবের শুরু আঠার শতকের শেষভাগে । ১৭৯৯ সাল 
থেকে ১৮২৪ সাল অবধি শ্রমিক সমিতিগুলি ছিল বে-আইনী । আইন- 
সঙ্গত হওয়ার পরও শ্রমিক আন্দোলন ছুর্বল ছিল উনিশ শতকের 
বহুদূর পর্য্যন্ত ; অর্থাৎ, শ্রমিক আন্দোলন যতদিনে শক্তিশালী হয়েছে 
ততদিনে ইংলণ্ডে শিল্প সমদ্ধির বনিয়াদ তৈরী হয়ে গেছে । জাপানে 
শ্রমিক আন্দোলন শক্তিশালী হয়েছে দ্বিতীয় মহাযুদ্ধের পর, আর দ্রেত 
শিল্প-প্রসার শুরু হয়ে গেছে উনিশ শতকের শেষভাগে । সোভিয়েত 

যুক্তরাষ্ট্রে কম্ুনিস্ট দল ক্ষমতায় আসবার পর শ্রমিক আন্দোলনকে 
সম্পূর্ণ সরকারী কুক্ষিগত করেছে। অর্থাৎ, এ-সব দেশেই দ্রুত 
শিল্লোন্নয়নের প্রথমভাগে শ্রমিকদের অসন্তোষকে সংঘবদ্ধ রূপ দেবার 
উপায় বড় ছিল না। আমাদের দেশ সম্বন্ধে কিস্ত একথা বলা চলে 
না। এদেশে শ্রমিক আন্দোলনের শক্তি এখনও পূর্ণতা লাভ করে নি 
বটে; তবু শিল্পবিপ্রবের তুলনীয় পর্য্যায়ে অন্যান্য প্রাঞ্রসর দেশে 
আমিক সংঘবদ্ধতার যে অবস্থা ছিল, এদেশের আন্দোলন ইতিমধ্যেই 
তার চেয়ে শক্তিমান । আমাদের সমস্যার এই এক বৈশিষ্ট্য । 
শ্রমিকদের ছেড়ে চাষীদের কথা ধরলেও আমাদের সমস্যার একই 
বৈশিষ্ট্য আবার চোখে পড়ে । সোভিয়েত দেশে পঞ্চবাষিক পরিকল্পনা 
অনুযায়ী দ্রুত শিল্প-প্রসারের একেবারে গোড়ার দিকে যৌথ খামার 
স্থাপনের জবরদস্ত চেষ্টার ফলে পল্লী অঞ্চলে প্রায় গৃহযুদ্ধের অবস্থা 
স্্টি হয়। কিন্তু যৌথ খামার একবার স্থাপিত হবার পর চাষীদের 
উপর সরকারী কর্তৃত্ব এমনভাবেই প্রতিষ্ঠিত হয়ে গেল যে স্বাধীন চাষী 
আন্দোলন অসম্ভব হয়ে দাড়াল, আর সরকারের পক্ষে চাষীদের 
আয়ের একটা মোটা অংশ দ্রুত শিল্লোননয়নের জন্য সরিয়ে রাখা সহজ 
হল। জাপানে অবস্থাটা অন্যরকম । ১৮৬৮ সালে রাজনৈতিক 
ক্ষমতা হস্তগত করে যাঁরা জাপানের আথিক উন্নয়নের নূতন যুগের 
স্চনা করলেন তারা কোনো গণতান্ত্রিক আন্দোলনের পুরোভাগে 
দাড়িয়ে শ্রমিক কৃষকের দাবী কণ্ঠে তুলে ক্ষমতায় আসেন নি। 
তারা যখন জাপানের পুনর্গঠন শুরু করলেন তখন সামস্তপ্রথার 
'অবসান ঘটল, কিন্ত সামস্তবাদী এতিহোর অনেকখানি থেকেই 
গেল। পুরানো যুগে চাষীরা খাজন! দিত সম্রাটের প্রতিভূকে ; 
শিল্লোন্নয়নের নৃতন যুগে খাজনা! দিতে হল, তেমনই উচু হারে, 
সরকারকে | এদেশে অবস্থাটা ভিন্ন । সে-দিনকার জাপানের তুলনায় 

আজকের ভারতে গণতান্ত্রিক শক্তির প্রাবল্য বেশী । চাষীদের উপর 
বেশী করের বোঝা চাপাতে গেলে নির্বাচনে তাদের হাতে রাখাও 
কঠিন হবে শাসকদলের পক্ষে । অর্থাৎ, গোড়ার প্রশ্নেই আবার 
ফিরে আসতে হয়ঃ শিল্পোন্নয়নের এই প্রাথমিক পর্যায়ে আমরা 
যারা গণতন্ত্রকে মত ও পথ হিসাবে গ্রহণ করেছি, আমাদের কি 
কর্তব্য? সমাজের সংহতিকে বাঁচিয়ে, গণতন্ত্রকে বিসর্জন না দিয়ে, 
শিল্পোন্নয়ন সম্ভব কোন পথে ? 

শিল্পোননয়নের প্রারস্তিক পর্যায়ের ক্লেশ অবশ্য কিয়ৎপরিমাণে 
লাঘব করা বায় বিদেশী মূলধনের সাহায্যে । অন্যদেশ থেকে যে 
দন আমরা গ্রহণ করব তাতে অন্যদেশেরও যে কোনে! স্বার্থ-সিদ্ধ 
হবেনা এমন নয়, কিস্তু পারস্পরিক স্বার্থের ভিত্তিতেই যেমন 
সমাজে বিভিন্ন মানুষের ভিতর সহযোগ ঘটে থাকে, আন্তজ্জাতিক 
ক্ষেত্রেও তেমনই স্বার্থের পারস্পরিকতার ভিত্তিতে সহযোগিত। চলতে 
পারে। দ্রেত শিল্পোন্নয়নের পরিকল্পনা গ্রহণ করব, অথচ বিদেশী 
মূলধনের সহায়তা গ্রহণ করব না, এমন জেদ রাখলে পরিকল্পনার 
ব্যয় বহন করতে গিয়ে গণতন্ত্রকে বিসঙ্জন দিতে হতে পারে । 

তবে সেই সঙ্গে একথাও মনে রাখাই ভালো যে, বিদেশী সহায়তায় 
শিল্লোন্নয়নের বোঝা সামান্য লাঘব হতে পারে মাত্র, বোঝা বইবার 
দায়িত্ব থেকে নিষ্কৃতি পাওয়া যায় না। অর্থাৎ, প্রশ্ন থেকেই যায় £ 
গণতান্ত্রিক দেশে শিল্পোন্নয়নের কঠিন আরম্ভে অগ্রসর হতে হবে 
কোন পথে? 

যে পথের কথা বলা আমাদের উদ্দেশ্য তার নামকরণ করা 
যায় “্সমবায়ের পথ' । সমবায় শব্দটা অবশ্য এখানে ব্যবহার করা 
হচ্ছে একটি বিশেষ ব্যাপক অর্থে। সমবায়পন্থী সমাজে কর্মপন্থা 
গ্রহণ করা হবে সরকারের সঙ্গে বিভিন্ন গণতান্ত্রিক সংস্থার যুক্ত 

মন্ত্রণার ভিত্তিতে । উদাহরণে বলা! যায় যে, শ্রমিক সংস্থাগুলির 
সঙ্গে সরকারের সহ্মন্ত্রণা ও সমবায়ের পথ প্রশস্ত করা প্রয়োজন । 
অন্তান্ত গণতান্ত্রিক প্রতিষ্ঠান সম্বন্ধেও একই কথা । এমন কি বিরোধী 
দলগুলির সঙ্গেও সরকারের সংযুক্ত নীতি পর্যালোচনার সুযোগ 
অবারিত করা বাঞ্চনীয়। অবশ্য সরকার এবং অন্যান্য গণতান্ত্রিক 
দল ও সংস্থাগুলি সকল বিষয়ে একমত হবেন এমন কোনো আশা 
রাখা ভুল। কোনো কোনো বিষয়ে মতের বৈষম্য অনিবার্ধ্য এবং 
বিভিন্ন মতকে একাকার করবার চেষ্টাও গণতন্ত্বিরোধী । কিন্তু 
শিল্লোন্নয়নের প্রারস্তিক যুগে সামাজিক সংহতি রক্ষা করতে হলে 
যুক্ত আলোচনা ও সহযোগিতার ভিতর দিয়ে, বিশেষত অর্থ নৈতিক 
উন্নয়ন সংক্রান্ত নানা প্রশ্নে, যথাসম্ভব ব্যাপক মতৈক্য স্থাপনের চেষ্টা 
আবশ্যক । 
,  সমবায়ী পথ সম্বন্ধে অনেকের মনে প্রশ্ন এবং অবিশ্বাস থাকা 
অসম্ভব নয়। এই অবিশ্বাসের ভিত্তি অনুসন্ধান করবার আগে অন্য 
একটি কথা এখানে সংক্ষেপে সেরে নেওয়া দরকার । 

সমাজের আথিক জীবনের সঙ্গে তার সাংস্কৃতিক এবং পারমাথিক 
জীবনের একটা যোগ যদিও আছে তবু এই যোগ জড়বাদীর! যতটা 
ঘনিষ্ঠ মনে করেন ততটা ঘনিষ্ঠও নয়। আথিক উৎপাদনের জন্য 
সাংগঠনিক সম্বন্ধ এবং নিয়মান্ুবতিতা আবশ্যক । কর্মপন্থা সম্বন্ধে 
মোটামুটি মতৈক্য থাকলে গণতান্ত্রিক উপায়ে শিল্লোন্নয়ন সহজ হয় । 
কিন্ত সাংস্কতিক জীবনে সংগঠন ও নিয়মাহ্নবতিতার উপর জোর দেওয়া 
ভুল। আথিক জীবন থেকে যতই পারমাঘিক জীবনের দিকে সরে 
আসা যায় ততই সংগঠনের প্রাবল্য ছাড়িয়ে নির্জন মানুষের ধ্যান- 
ধারণাই বড় হয়ে ওঠে । অনেক ধরণের গোৌঁড়ামির মত গৌড়া জড়বাদী 
সমাজতত্বের গৌড়ামির একট! বিপদ আছে । সমাজের সাংস্কৃতিক ও. 

আত্মিক জীবন আথিক জীবন দ্বারা নিয়ন্ত্রিত এ ধারণ! যাদের বদ্ধমূল 
তাদের হাতে ক্ষমতা এলে তারা সাংস্কৃতিক-আত্মিক জীবনকেও 
সংগঠনদ্বারা বেঁধে মুড়ে দিতে চান আথিক জীবনেরই অনুরূপভাবে । 
এদেশের হিন্দু এতিহো কিন্তু আচার-ব্যবহারকে শৃঙ্খলিত করেও 
ধ্যানধারণাকে মুক্ত রাখবার একটা বৌক প্রাচীনকাল থেকে দেখ 
যায়। ব্যবহার ও চিন্তা উভয়কেই শৃঙ্খলিত করার চেয়ে এটা নিশ্চয়ই 
অনেক বাঞ্চনীয় । সমবায়ের পথের কথা বলতে গিয়েও স্মরণ 
করিয়ে দিতে হয় যে জীবনে এমন ক্ষেত্রও আছে যেখানে মানুষের 
যা শ্রেষ্ঠ দান তা একক মানুষেরই ধ্যানের ফুল । 

এবার আলোচনার পুরনো স্বত্রে ফিরে গিয়ে নুতন করে প্রশ্ন 
তোলা যাক £ শিল্লোন্নয়নের যুগে আথিক জীবনে যে ব্যবহারিক 
সংগঠন প্রয়োজন সমবায়ী প্রণালীতে কি তার প্রতিষ্ঠা সম্ভব? 
মিতব্যয়িতা, নিয়মান্ববতিতা, সময়নিষ্ঠা, শ্রমের মর্ধাদাবোধ ইত্যাদি 
গুণে কি মানুষকে অভ্যন্ত করা যাবে গণতান্ত্রিক স্বাধীনতা অক্ষুন্ন 
রেখেও? শিল্পোননয়নের জন্য এইসব গুণ অপরিহার্য্য । ধনতান্ত্রিক 
দেশগুলিতে একদিন এইসব অভ্যাস সাধারণ মানুষের জীবনে 
গেঁথে দিতে সহায়ক হয়েছিল ধর্ম, আইন, আর শিল্পপরিচালকদের 
দোর্দদগুক্ষমতা। খানিকটা বাধ্যতামূলক ব্যবস্থা অবশ্য নূতন 
অভ্যাস আয়ত্ত করবার প্রথম পর্যায়ে প্রয়োজন হয়েই থাকে । 
কিস্ত জোর-জুলুমের ভয় দেখিয়ে একটা নিয়ম মানিয়ে নেওয়া এক 
জিনিষ, আর নিয়মট! যে সত্যি প্রয়োজন এট! বুঝিয়ে তারপর নিয়ম- 
ভঙ্গের বিরুদ্ধে ব্যবস্থা অবলম্বন করা অন্য জিনিষ। চেষ্টাটা হবে 
মূলত কোন দিক থেকে, এটাই হল আসল প্রশ্ন। গণতাস্ত্রিকের বক্তব্য 
.এই যে, জোর দেওয়া উচিত শিক্ষার উপর | আর শিক্ষার উপরই যদি 
জোর দিতে হয় তা হলে বহু মানুষের কাছে পৌছবার জগ্য প্রয়োজন 

সাধারণ মানুষের গণতান্ত্রিক প্রতিষ্ঠানগুলিকে শিক্ষা প্রসারের কাজে 
টেনে আনা । 

এর জন্য অবশ্য এই গণপ্রতিষ্ঠানগুলির একটা চরিত্রগত পরিবর্তন 
আবশ্যক । যেমন শ্রমিক সমিতিগুলির কথাই ধরা যাক। সোভিয়েত 
দেশে তিরিশের যুগে শিল্প প্রতিষ্ঠানে আমলাতন্ত্রের মুঠো যখন শক্ত 
হচ্ছে শ্রমিক সমিতিগুলি তখন তার বিরোধিতা না করে বরং 
আমলাতম্ত্রের হাতের কল হয়ে পড়ল, আর তাদের প্রধান কাজ হল 
শ্রমিকদের ভিতর নিয়মান্ুুবত্তিতা রক্ষা করা আর উৎপাদন বাড়ানোর 
কাজে সাহায্য করা । গণতান্ত্রিক দেশে এ জিনিষ আমরা চাইব না। 
কিন্ত এ কথাও স্মরণ রাখা উচিত যে শিল্পোন্নয়নের যুগের বিশেষ 
অবস্থার চাপেই সোভিয়েত শ্রমিক আন্দোলনের এই আমলাতাস্ত্রিক 
স্বাধীনতা-ক্ষয় ঘটেছে । এ দেশেও অন্ুরূপ অবস্থার চাপ অবর্তমান 
নয়। গণতন্ত্রের সঙ্গে শিল্পোন্নয়নের সঙ্গতি ঘটাতে হলে এদেশের 
শ্রমিক সমিতিকে একই সঙ্গে ছ'টি কর্তব্য পালন করতে হবে। 
একদিকে শ্রমিকদের অবস্থার উন্নতির জন্য চেষ্টা, কর্তৃপক্ষের জুলুমের 
বিরুদ্ধে প্রতিবাদ, শ্রমিকদের জন্য মানুষের প্রাপ্য সম্মান আদায় 
করবার সংগ্রাম; অন্যদিকে শ্রমিকদের উৎপাদন ক্ষমতা বাড়ানোর 
জন্য শিক্ষার ব্যবস্থা, শ্রম ও নিয়মাচ্চুবতিতার মুল্য সম্বন্ধে সাধারণ 
শ্রমিককে সঙ্ঞান করার প্রচেষ্টা-_ছ'দিকেই শ্রমিক সমিতিগুলির দৃষ্টি 
রাখা প্রয়োজন । তা হলেই শুধু সমবায়ী সংকল্প এবং শ্রমিক সমিতিকে 
শিল্প পরিচালনার কাজে যুক্ত করবার পরিকল্পনা সফল হতে পারে । 

সমবায়ের পথে শিল্লোনয়ন সম্ভব হবে না যদি শিল্লোন্নয়নের জন্য 
যে-ত্যাগ স্বীকার প্রয়োজন তাতে সবাই না অংশ গ্রহণ করে । সমাজে 
'অর্থের বণ্টনে কিছু অসাম্য অবশ্য বর্তমান অবস্থায় অনিবার্য ; কিন্ত 
যে পরিমাণ অসাম্য এদেশে দেখা যায় তার কোনো সমর্থনই সম্ভব নয়। 


৫৯ 


আমরা এমন একটা যুগে শিল্লোন্নয়নের পথ ধরেছি যখন সাম্যের 
দাবী একটা যুগদাবী। এ যুগে সমাজের একাংশে বিলাসব্যসন 
অব্যাহত রেখে অন্যাংশে সংযম অভ্যাসের আবেদন উচ্চারণ করা 
পণুশ্রম। এদিক থেকে সম্প্রতি যে ব্যয়কর লোকসভায় গৃহীত 
হয়েছে তার একটা বিশেষ উপযোগিতা ত্বীকার করতে হয়। 
আয়করের হার কমিয়ে ব্যয়করের হার আরও বাড়ানো উচিত, 
যাতে উচ্চবিত্তদের ব্যয়ের সংকোচন হয় আর অর্থনৈতিক 
উন্নতিতে বিনিয়োগযোগ্য সঞ্চয়ের পরিমাণ বাড়ে । শাসন বিভাগের 
দুর্বলতায় ব্যয়করের উদ্দেশ্য ব্যর্থ না হলেই এখন মঙ্গল। ব্যয়করের 
সাহায্যে উচ্চবিত্তদের ব্যয়সংকোচ যদি সম্ভব না হয়, তবে হয় তো 
একই উদ্দেশে অন্য কোনো আরও মৌলিক ব্যবস্থা অবলম্বন করা 
অনিবার্ধ্য হবে; তা নইলে সামাজিক সাম্যের আকাক্কার ব্যর্থতার' 
দরুণ গণতন্ত্র বিপদগ্রস্ত হওয়া অসম্ভব নয় । 

যদি সামাজিক সমবায় কার্ধকরী করবার অনুকূল প্রাতিষ্ঠানিক 
ব্যবস্থা গ্রহণ কর যায়, যদি কর্তৃপক্ষের সঙ্গে বিভিন্ন গণতান্ত্রিক 
প্রতিষ্ঠানগুলির সহযোগিতার স্যোগ অবারিত করা হয়, যদি 
সমবায়ী আদর্শের অন্থুকুল লোকশিক্ষার প্রচেষ্টা ব্যাপক হয়, যদি 
উচ্চবিত্দের বিলাসব্যসন সংযত করা যায়, তা হলে দেশোন্নয়নের 
কাজে আপামর জনসাধারণ ত্যাগ স্বীকার করতে সম্মত হবে, এ আশা 
হয়তো ছুরাশ। নয়। 

এ কথা বলা হয়েছে যে একনায়কতন্ত্রের সাহায্যে আরও দ্রেত 
শিল্লোন্নয়ন সম্ভব । কথাটা অসত্য নাও হতে পারে । , একনায়কতন্ত্রে 
হয় তো আজকের ভাত কেড়ে নিয়ে পুজিবৃদ্ধির খাতে আরও বেশী 
সম্পদ ঢেলে দেওয়া যায় আর তার ফলে শিল্লোন্নয়ন আরও ত্বরান্বিত 
হয়। কিন্তু সাধারণ মানুষের স্বার্থে ই যদি শিল্পোক্নয়ন বাঞ্ছনীয় হয় 


৬ও 


'তোএসাধারণ মানুষের মত অনুযায়ীই নিদ্ধারিত হওয়া উচিত যে 
'আজ থেকে দশ, বিশ বা পঁচিশ বছর পরের সম্ভাব্য সমৃদ্ধির মুখ চেয়ে 
আজকের মানুষ কতখানি ক্রেশ স্বীকার করবে । প্রশ্ন উঠতে পারে 
যে সাধারণ মান্ধষ আজকে কতখানি ক্লেশ স্বীকার করতে রাজী আছে 
তা কি করে বোঝা যাবে? শিল্লোন্নয়ন পরিকল্পনার নামে আজকের 
'মান্নষের উপর সরকার যে করের বোঝা চাপিয়েছেন তা দেশের মাহৃষ 
মেনে নিতে রাজী আছে কি না তা অবশ্য বোঝা যেতে পারে 
গণতান্ত্রিক নির্বাচনে সরকারের প্রতি আস্থা বা অনাস্থা জ্ঞাপন থেকে 
শিল্লোন্নয়ন মানৃষেরই জন্য ; মানুষের ইচ্ছা অনিচ্ছাকে পদদলিত করে 
সুধু শিল্লোন্নয়নের গতি দ্রুত করলেই কিছু শুভ সাধিত হয় লা। 
গণতান্ত্রিকির কাছে তাই প্রশ্ন এটা নয় যে, সমাজকে শৃঙ্খলিত করে 
শিল্লোন্নয়ন ত্বরাপ্িত করা যায় কি না। বরং প্রশ্ন এই যে, গণতন্ত্র 
অক্ষুন্ন রেখে আথিক উন্নতি কতদূর দ্রুত করে তোলা যায়। গণতন্ত্র 
অক্ষুন্ন রেখে আথিক উন্নতি দ্রুত করে তুলবার পথ হিসাবেই সমবায়ের 
পথের কথা এখানে বল! হয়েছে । 
কেউ কেউ আবার বলছেন যে “উদারপন্থী' ধনতন্ত্রের পথেই 
শিল্লোন্নয়ন দ্রেত হবে । কিন্তু এদেরও একটা কথা ভেবে দেখতে 
বলি। শিল্লোন্নয়নের প্রারম্ভিক যুগে করের বোঝা বাড়াট। অবশ্যন্তাবী 
আর দ্রব্যমূল্য বাড়বার দিকেও এ-সময়ে একটা ঝৌক থাকবে । 
.এ-সময়ে সংঘবদ্ধ শ্রমিকরা যদি মজুরী বাড়াবার জন্য অবিরাম চাপ 
'দিতে থাকে, আর বিরোধী দলগুলি সর্বতোমুখী অসহযোগ শুরু 
করে, তা হলে আথিক ও রাজনৈতিক অবস্থা ক্রমশই সন্কটাপন্ন হয়ে 
উঠবে । শুধু এ দেশে নয়, পশ্চিমী দেশগুলির গত কয়েক বৎসরের 
অভিজ্ঞতা! থেকেও একথা স্পষ্ট হয়ে উঠছে যে দ্রুত শিল্লোনয়ন, 
পু'জিবৃদ্ধি এবং দ্রব্যমূল্য বৃদ্ধির যুগে সরকার, বিরোধীদল এবং 

শ্রমিক সংগঠনের ভিতর কিছু পরিমাণ সহযোগিতার সম্পর্ক রক্ষা 
করা সামাজিক স্থিতিস্থাপকতার পক্ষে অত্যন্ত জরুরী। আর এই 
কিছুপরিমাণ নহযোগিতা লাভ করতে গিয়েও ঝুঁকতে হয় আজকের 
গণতন্ত্রের যুগে অনেকটা সমবায়ী সমাজ সংগঠনের দিকেই । 

একথা নিশ্চয়ই এতক্ষণে »্ষ্ হয়েছে যে সমবায়ী সমাজ ব্যবস্থা 
বলতে আমরা যে-জিনিষটা বোঝাতে চাচ্ছি সেটা গতানুগতিক সমবায় 
আন্দোলনের সঙ্গে মোটেই সমার্থক নয়, বরং তা থেকে অনেকটা 
ব্যাপক । আমাদের ভাবনার বস্ত এখানে একটা মুল সমাজ-দর্শন 
আর সেই সঙ্গে এ-যুগের একটা বিরাট সমস্তার সমাধ।নে এই সমাজ 
দর্শনের প্রয়োগ । এই সমাজ-দর্শনের মূল সিদ্ধান্তটি সরল £ স্বাধীন 
মানুষের সহযোগিতাই হল স্বাধীন সমাজের ভিত্তি। এই দৃষ্টিভঙ্গী 
সরল হলেও এর সমালোচকের অবশ্য অভাব নেই। একটি বহুবিদিত 
বিরুদ্ধ যুক্তির অতি সংক্ষিপ্ত আলোচন] দিয়ে প্রবন্ধ শেষ করা যাক । 

বল! হয়েছে যে, সমাজে বিভিন্ন শ্রেণীর স্বার্থ পরম্পর বিরোধী, 
কাজেই আজকের দিনে সমগ্র সমাজের সহযোগিতার কোনো ভিত্তি 
নেই * বস্তত শ্রেণীতে শ্রেণীতে কেন, ব্যক্তিতে ব্যক্তিতেও স্বার্থে 
বিনোপ আছে; 'পক ব্যক্তির ক্ষতির মূল্যে অন্ত ব্যক্তির লাভ প্রায়শ 
সম্ভব । তবু সামাজিক জীবনের ভিত্তিতে দেখি ব্যক্তিতে ব্যক্তিতে 
সহযোগিতা । শ্রেণীতে শ্রেণীতে বিরোধের ভিত্তি অবশ্য আরও গভীর, 
যেহেতু সামাজিক সংগঠনে তার মুল নিহিত । কিন্তু তৎসত্বেও বিভিন্ন 
শ্রেণীর মানুষের ভিতর সহযোগিতার এমন সর্ত খুজে পাওয়া যায় 
যাতে উভয় পক্ষেরই স্বার্থ আংশিক ভাবে সিদ্ধ হয়। অন্যায়ের 
বিরুদ্ধে অসহযোগের অধিকার অবশ্য স্বাধীন মীহ্ন্ষ মাত্রেরই 
আছে। এই অসহযোগেরও উদ্দেশ্য পূর্ণতর, উচ্চতর সহযোগের ভিত্তি- 
স্থাপনা । কালের পরিবর্তনে ন্যায়ের আদর্শের পূর্ণতর ব্যবহারিক 


৬২ 


সিদ্ধির সম্ভাবনা! স্পষ্ট হওয়ার সঙ্গে সঙ্গে সামাজিক সহযোগিতার 
প্রাচীন সর্তগুলির শান্তিপূর্ণ সংশোধন সাধন করবার মত নমনীয়তা 
যে-সমাজে আছে সে-সমাজেই প্রগতির সম্ভাবনাও বেশী। এই দৃষ্টি- 
ভঙ্গীকে সংস্কারপন্থী বলা যেতে পারে। কিস্ত হিংসাত্মক বিপ্লবের 
পথে সামগ্রিক ভাঙ্গনের ভিতর থেকে যে নূতন সমাজ বেরিয়ে আসে 
তাতে ন্যায় বা স্বাধীনতার আদর্শ এক পরম সিদ্ধি লাভ করে এই 
কল্পনা এ-শতাব্বীর অভিজ্ঞতায় সমর্থন লাভ করেনি। বরং যে 
আন্দোলন গণশক্তিকে আত্মবিশ্বাসে উদ্বদ্ধ ক'রে দেশের পুনর্গঠনে 
দায়িত্ব গ্রহণের আহ্বান জানায় এবং এই ্ষেচ্ছাত্বীকৃত দায়িত্বের 
ভিত্তিতে নৃতন অধিকার অর্জনের সংগ্রাম গড়ে তোলে, সেই 
আন্দোলনের পথেই স্বাধীন মানুষের বাঞ্ছিত সমাজ স্যষ্টির উজ্জ্লতর 
সম্ভাবনা । দেশের আথিক উন্নয়নের ছুটি পথ আজ খোলা আছে ঃ 
একদিকে রাষ্ট্র অথবা ধনিক গোষ্টির অপ্রতিহত প্রতাপ ও এক- 
নায়কত্বের পথ ; অন্যদিকে গণতান্ত্রিক অধিকার ও যৌথ দায়িত্বের 
ভিত্তিতে রাষ্ট্র, শিল্প-প্রতিষ্ঠান এবং জনসাধারণের মুখ্য সংস্থাগুলির 
ক্রমপ্রসরমাণ সহযোগিতা বা সমবায়ের পথ | শিল্প বিপ্লবের এই 
প্রারন্তিক পর্যযায়ে আমাদের পথ বেছে নেওয়ার, সময় এসেছে; 
সমবায়ের পথই গণতন্ত্রের পথ । 


